1991R2092 — SK — 06.05.2006 — 026.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE RADY (EHS) č. 2092/91

z 24. júna 1991

o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín







RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie ( 1 ), so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže dopyt spotrebiteľov po ekologicky vyrábaných poľnohospodárskych výrobkoch a potravín vzrastá; keďže sa týmto vytvára nový trh pre poľnohospodárske výrobky; keďže trhová cena takýchto výrobkov je vyššia, pretože spôsob, akým sa vyrábajú, vyžaduje menej intenzívne využívanie pôdy; keďže v súvislosti s novou orientáciou spoločnej poľnohospodárskej politiky môže preto tento spôsob výroby prispievať k znalostiam o dokonalejšej rovnováhe medzi zásobovaním a dopytom po poľnohospodárskych výrobkoch, k ochrane životného prostredia a ochrane prírody; keďže, ako odpoveď na vzrastajúci dopyt, poľnohospodárske výrobky a potraviny sa uvádzajú na trh s označením, ktoré konštatuje alebo naznačuje kupujúcim, že boli vyrobené ekologickým spôsobom alebo bez použitia syntetických chemikálií; keďže niektoré členské štáty už prijali pravidlá a kontrolné pravidlá na používanie takýchto označení; keďže systém pravidiel spoločenstva o výrobe, označovaní a kontrole umožní ochranu ekologického hospodárenia, pokiaľ zabezpečí podmienky na zdravú konkurenciu medzi výrobcami výrobkov, ktoré sú nositeľmi takéhoto označenia a poskytujú trhu s ekologickými výrobkami zreteľnejší obraz zabezpečením prehľadnosti vo všetkých stupňoch výroby a spracovania, a takto zdokonaľujú dôveryhodnosť takýchto výrobkov v očiach spotrebiteľov; keďže ekologické výrobné metódy tvoria špecifickú formu výroby na poľnohospodárskej úrovni, keďže by sa malo následne ustanoviť, že údaje na označení spracovaných výrobkov týkajúce sa ekologických výrobných metód sa budú vzťahovať na prísady získavané takýmto spôsobom; keďže pre zavedenie príslušných úprav by sa mali ustanoviť flexibilné postupy, ktorými by sa mohli zmeniť a doplniť, posilniť alebo ďalej vymedziť určité technické detaily alebo opatrenia s cieľom zohľadniť získané poznatky; keďže, počas primeraného obdobia, toto nariadenie bude doplnené rovnocennými pravidlami, ktoré sa budú týkať živočíšnej výroby; keďže, v záujme výrobcov a odberateľov výrobkov, ktoré sú označované ako ekologické výrobky, by mali byť ustanovené minimálne zásady, ktorým sa bude musieť vyhovieť, aby mohol byť výrobok takto označený; keďže pri ekologických výrobných metódach existujú významné obmedzenia pre používanie hnojív a pesticídov, ktoré môžu mať škodlivý vplyv na životné prostredie alebo ich zvyšky môžu byť prítomné v poľnohospodárskej výrobe; keďže v tejto súvislosti postupy akceptované v spoločenstve v čase prijatia tohto nariadenia musia byť v súlade s návodom uplatňovaným v spoločenstve v čase prijatia tohto nariadenia; keďže okrem toho v budúcnosti musia byť ustanovené zásady, ktoré upravujú autorizáciu výrobkov, a ktoré môžu byť použité pri tomto druhu hospodárenia; keďže okrem toho ekologické hospodárenie zahŕňa rozmanité kultivačné postupy a obmedzené používanie nesyntetických hnojív a prostriedkov na zlepšovanie pôdy o nízkej rozpustnosti; keďže tieto postupy by mali byť špecifikované a mali by byť ustanovené podmienky pre používanie určitých nesyntetických výrobkov; keďže ustanovené postupy v prípade potreby umožnia, aby sa doplnila príloha I o ďalšie špecifické ustanovenia s cieľom zabrániť prítomnosti určitých zvyškov syntetických chemikálií z iných zdrojov ako z poľnohospodárstva (znečistenie životného prostredia) vo výrobkoch, ktoré sa získavajú takýmito výrobnými metódami; keďže na zabezpečenie súladu s pravidlami o výrobe by mali všetky stupne výroby a obchodovania bežne podliehať kontrole; keďže všetci prevádzkovatelia, ktorí vyrábajú, pripravujú, dovážajú alebo obchodujú s výrobkami označenými ako ekologicky vyrobené, musia podliehať pravidelnému systému kontrol, ktoré musia spĺňať minimálne požiadavky spoločenstva a musia ich vykonávať ustanovené kontrolné úrady a/alebo schválené a dozorné orgány; keďže by sa malo ustanoviť, že sa na označení takýchto výrobkov objaví údaj spoločenstva o kontrole, PRIJALA TOTO NARIADENIE:







Pôsobnosť

▼M15

Článok 1

1. Toto nariadenie sa vzťahuje na tieto výrobky, ktoré sú označené alebo sa uvažuje, že budú označené údajmi, ktoré sa týkajú ekologickej výrobnej metódy:

a) nespracované poľnohospodárske rastlinné výrobky; taktiež hospodárske zvieratá a nespracované živočíšne výrobky do takej miery, že zásady výroby a pravidlá pre ich špecifické kontrolovanie sú uvedené v prílohách I a III;

b) spracované poľnohospodárske rastlinné a živočíšne výrobky určené pre spotrebu ľudí, ktoré sú pripravené v zásade z jednej alebo viacerých zložiek rastlinného a/alebo živočíšneho pôvodu;

c) krmivá, kŕmne zmesi a kŕmne materiály, ktoré nie sú zahrnuté do písm. a), pokiaľ ide o nadobudnutie účinnosti tohto nariadenia uvedeného v odseku 3.

2. Ako výnimka z odseku 1, kedy podrobné pravidlá výroby nie sú ustanovené v prílohe I pre určité druhy zvierat, vzťahujú sa pravidlá stanovené pre označovanie v článku 5 a pre kontrolovanie v článkoch 8 a 9 na takéto druhy a výrobky z nich, s výnimkou vodných živočíchov a výrobkov z vodných živočíchov. Až do zaradenia podrobných pravidiel výroby sa uplatňujú vnútroštátne pravidlá alebo, ak tieto neexistujú, súkromné normy, ktoré členské štáty pripúšťajú alebo uznávajú.

3. Najneskôr do 24. augusta 2001 Komisia navrhne nariadenie v súlade s postupom v článku 14, ktoré ustanoví požiadavky pre označovanie ako aj požiadavky pre kontrolovanie a predbežné opatrenia pre výrobky uvedené v odseku (1) písm. c), pokiaľ sa takéto požiadavky týkajú ekologickej výrobnej metódy.

Až do prijatia nariadenia uvedeného v prvom pododseku pre výrobky vymenované v odseku (1) písm. c) sa uplatňujú vnútroštátne pravidlá v zhode s právom spoločenstva alebo, ak tieto neexistujú, súkromné normy, ktoré členské štáty pripúšťajú alebo uznávajú.

▼M28

Článok 2

Na účely tohto nariadenia sa výrobok považuje za výrobok nesúci ukazovatele vzťahujúce sa na ekologický spôsob výroby, ak na označení, reklamnom materiáli alebo v obchodných dokumentoch sú takéto výrobky, ich prísady alebo kŕmne suroviny popísané termínmi, ktoré upozorňujú kupujúceho, že výrobky, ich prísady alebo kŕmne suroviny boli získané v súlade s pravidlami výroby ustanovenými v článku 6. Konkrétne sa za označenia vzťahujúce sa na ekologický spôsob výroby považujú nasledovné termíny alebo ich obvyklé odvodeniny (ako bio, eko atď.) alebo ich zdrobneniny, stojace samostatne alebo v kombinácii sa majú považovať ako ukazovatele týkajúce sa ekologickej poľnohospodárskej výroby v celom spoločenstve a v ktoromkoľvek jazyku spoločenstva, pokiaľ sa vzťahujú na poľnohospodárske produkty prítomné v potravinách alebo krmivách alebo sú jasne spojené s týmto spôsobom výroby:

— v španielčine:ecológico,

— v dánčine:økologisk,

— v nemčine:ökologisch, biologisch,

— v gréčtine:βιολογικό,

— v angličtine:organic,

— vo francúzštine:biologique,

— v taliančine:biologico,

— v holandčine:biologisch,

— v portugalčine:biológico,

— vo fínštine:luonnonmukainen,

— v švédčine:ekologisk.

▼M15

Článok 3

Toto nariadenie sa uplatňuje bez toho, aby boli dotknuté iné ustanovenia spoločenstva alebo vnútroštátne ustanovenia, v zhode s právnymi predpismi spoločenstva týkajúcimi sa výrobkov bližšie určených v článku 1, ako sú ustanovenia upravujúce výrobu, prípravu, obchodovanie, označovanie a kontrolovanie vrátane právnych predpisov pre potraviny a živočíšnu výživu.

▼B







Definície

Článok 4

Na účely tohto nariadenia:

1. „označenie“ znamená všetky slová, údaje, ochranné známky, obchodné názvy, obrázky alebo symboly na každom obale, dokumente, oznámení, nálepke, kartóne alebo zväzku, ktorý je priložený alebo sa týka výrobku špecifikovaného v článku 1;

▼M10

2. „výroba“ znamená činnosti v poľnohospodárskom podniku zahŕňajúce produkciu, balenie a prvé označovanie výrobkov ako výrobky ekologickej výroby poľnohospodárskych výrobkov vyprodukované v danom podniku;

▼M15

3. „príprava“ znamená pracovné postupy pre konzervovanie a/alebo spracovanie poľnohospodárskych výrobkov (vrátane porážania a porcovania živočíšnych výrobkov), a taktiež balenie a/alebo zmeny vykonané na označení, ktoré sa týkajú údaju o ekologickej výrobnej metóde čerstvých, konzervovaných a/alebo spracovaných výrobkov;

▼B

4. „obchodovanie“ znamená prechovávanie alebo zásobovanie, ponúkanie na predaj, predávanie, dodávky alebo umiestnenie na trhu akýmkoľvek iným spôsobom;

5. „prevádzkovateľ“ znamená každú fyzickú alebo právnickú osobu, ktorá vyrába, pripravuje alebo dováža z tretej krajiny výrobky uvedené v článku 1 s úmyslom následného obchodovania alebo ktorá obchoduje s takýmito výrobkami;

▼M10

6. „prísady“ znamenajú látky, vrátane prídavných látok, použité pri príprave výrobkov uvedených v článku 1 ods. 1 písm. b) podľa definície uvedenej v článku 6 ods. 4 smernice 79/112/EHS o aproximácii právnych predpisov členských štátov týkajúcich sa označovania, obchodnej úpravy a reklamy potravín určených na predaj konečnému spotrebiteľovi;

▼B

7. „prípravky na ochranu rastlín“ znamenajú výrobky, ktoré sú definované v článku 2 ods. 1 smernice rady 79/117/EHS z 21. decembra 1978 o zákaze uvádzania na trh a používania prípravkov na ochranu rastlín, ktoré obsahujú určité účinné látky ( 4 ), naposledy zmenenej a doplnenej smernicou 89/365/EHS ( 5 );

8. „detergenty“ znamenajú látky a prípravky v zmysle smernice rady 73/404/EHS z 22. novembra 1973 o aproximácii právnych predpisov členských štátov o detergentoch ( 6 ), naposledy zmenenej a doplnenej smernicou 86/94/EHS ( 7 ), ktoré sú určené na čistenie určitých výrobkov, ako sa uvádza v článku 1 ods. 1 písm. a);

▼M10

9. „predbalená potravina“ znamená akýkoľvek druh tovaru definovaný v článku 1 ods. 3 písm. b) smernice 79/112/EHS;

10. „zoznamom prísad“ znamená zoznam prísad uvedených v článku 6 smernice 79/112/EHS;

▼M15

11. „živočíšna výroba“ znamená chov domácich alebo zdomácnených suchozemských zvierat (vrátane hmyzu) a vodných druhov pestovaných v čerstvých, slaných alebo poloslaných vodách. Poľovnícke úlovky divých zvierat a úlovky rybolovu sa nepokladajú za ekologickú výrobu;

12. „geneticky modifikované organizmy (GMO)“ znamenajú každý organizmus podľa definície v článku 2 smernice Rady 90/220/EHS z 23. apríla 1990 o vedomom vypustení geneticky modifikovaných organizmov do životného prostredia ( 8 );

13. „derivát GMO“ znamená každú látku, ktorá je vyrobená z geneticky modifikovaných organizmov alebo pomocou nich, avšak ich neobsahuje;

14. „použitie geneticky modifikovaných organizmov a derivátov GMO“ znamená ich použitie ako potraviny, potravinové prísady (vrátane aditív a ochucovadiel), pomôcky na spracovanie (vrátane extrakčných rozpúšťadiel), krmivá, kŕmne zmesi, kŕmne materiály, kŕmne aditíva, prostriedky na spracovanie krmív, určité výrobky používané vo výžive zvierat (podľa smernice 82/471/EHS) ( 9 ), výrobky na ochranu rastlín, výrobky veterinárnej medicíny, priemyselné hnojivá, melioračné prípravky, semená, vegetatívny reprodukčný materiál a hospodárske zvieratá;

15. „výrobky veterinárnej medicíny“ znamenajú výrobky, ako sú definované v článku 1 ods. 2 smernice Rady 65/65/EHS z 26. januára 1965 o aproximácii ustanovení stanovených zákonom, iným právnym predpisom alebo správnym opatrením týkajúcich sa lekárskych výrobkov ( 10 );

16. „homeopatické výrobky veterinárnej medicíny“ znamenajú výrobky, ako sú definované v článku 1 ods. 1 smernice Rady 92/74/EHS z 22. septembra 1992, ktorá rozširuje pôsobnosť smernice 81/851/EHS o aproximácii ustanovení stanovených zákonom, iným právnym predpisom alebo správnym opatrením týkajúcich sa zverolekárskych výrobkov a stanovuje dodatočné ustanovenia o homeopatických výrobkoch veterinárnej medicíny ( 11 );

17. „krmivá“ znamenajú výrobky, ako sú definované v článku 2 písm. a) smernice Rady 79/373/EHS z 2. apríla 1979 o obchodovaní s kŕmnymi zmesami ( 12 );

18. „kŕmne materiály“ znamenajú výrobky, ako sú definované v článku 2 písm. a) smernice Rady 96/25/ES z 29. apríla 1996 o obehu kŕmnych materiálov, ktorou sa menia a dopĺňajú smernice 70/524/EHS, 74/63/EHS, 82/471/EHS a 93/74/EHS, a ruší smernica 77/101/EHS ( 13 );

19. „kŕmne zmesi“ znamenajú výrobky, ako sú definované v článku 2 písm. b) smernice 79/373/EHS;

20. „kŕmne aditíva“ znamenajú výrobky, ako sú definované v článku 2 písm. a) smernice Rady 70/524/EHS z 23. novembra 1970 o aditívach v krmivách ( 14 );

21. „určité výrobky používané vo výžive zvierat“ znamenajú výrobky pre výživu v rámci pôsobnosti smernice Rady 82/471/EHS z 30. júna 1982 o určitých výrobkoch používaných vo výžive zvierat;

22. „prevádzka/poľnohospodársky podnik/živočíšna farma s ekologickou výrobou“ znamená prevádzku/poľnohospodársky podnik/živočíšnu farmu, ktoré sú v súlade s pravidlami tohto nariadenia;

23. „ekologicky vyrábané krmivá/kŕmne materiály“ znamenajú krmivá/kŕmne materiály vyrábané v súlade s výrobnými pravidlami ustanovenými v článku 6;

24. „krmivá/kŕmne materiály počas konverzie“ znamenajú krmivá/kŕmne materiály, ktoré sú v súlade s pravidlami výroby ustanovenými v článku 6, s výnimkou prechodného obdobia, kedy sa takéto pravidlá uplatňujú aspoň jeden rok pred zberom úrody;

25. „konvenčné krmivá/kŕmne materiály“ znamenajú krmivá/kŕmne materiály, na ktoré sa nevzťahujú kategórie uvedené v odsekoch 23 a 24.

▼B







Označovanie

Článok 5

1. Označenie a propagácia výrobku špecifikovaného v článku 1 ods. 1 písm. a) sa môže odvolávať na ekologické výrobné postupy iba v prípadoch, keď:

a) takéto údaje jasne ukazujú, že sa vzťahujú na metódu poľnohospodárskej výroby;

b) výrobok bol vyrobený podľa pravidiel ustanovených v ►M10 článok 6 ◄ alebo bol dovezený z tretej krajiny podľa dojednaní v článku 11;

c) výrobok bol vyrobený alebo dovezený prevádzkovateľom, ktorý podlieha kontrolným opatreniam ustanoveným v článku 8 a 9;

▼M10

d) v prípade výrobkov vyrobených po 1. januári 1997 musí označenie uvádzať názov a/alebo číselný kód kontrolného orgánu alebo subjektu, ktorému prevádzkovateľ podlieha. Členské štáty rozhodnú, či budú vyžadovať uvedenie názvu a/alebo číselného kódu a upovedomia o tom Komisiu.

▼M10 —————

▼M10

3. Označovanie a propagácia výrobku uvedeného v článku 1 ods. 1 písm. b) môže v obchodnom popise výrobku odkazovať na ekologické výrobné metódy iba v tom prípade, ak:

a) najmenej 95 % prísad výrobku, ktoré sú poľnohospodárskeho pôvodu, je získaných v súlade s pravidlami ustanovenými v článku 6, alebo sú z takých výrobkov odvodené, alebo sú dovezené z tretích krajín podľa podmienok uvedených v článku 11;

b) všetky ostatné prísady výrobku, ktoré sú poľnohospodárskeho pôvodu, sú uvedené v prílohe VI oddielu C, alebo ich členský štát prechodne povolil v súlade s akýmikoľvek vykonávacími opatreniami prijatými v prípade potreby podľa odseku 7;

c) výrobok obsahuje ako prísady nepoľnohospodárskeho pôvodu len látky uvedené v prílohe VI oddielu A;

d) výrobok ani jeho prísady poľnohospodárskeho pôvodu uvedené v písmene a) neboli podrobené ošetreniu, pri ktorom boli použité látky neuvedené v prílohe VI oddielu B;

e) výrobok ani jeho prísady neboli podrobené ošetreniu ionizujúcim žiarením;

f) výrobok pripravil alebo doviezol prevádzkovateľ, ktorý podlieha kontrolným opatreniam ustanoveným v článkoch 8 a 9;

g) v prípade výrobkov vyrobených po 1. januári 1997 musí označenie uvádzať názov alebo číselný kód kontrolného orgánu alebo subjektu, ktorému podlieha prevádzkovateľ, ktorý vykonal poslednú operáciu prípravy. Členské štáty rozhodnú, či budú vyžadovať uvedenie názvu alebo číselného kódu, a upovedomia o tom Komisiu. Z údajov odkazujúcich na ekologické výrobné metódy musí jasne vyplývať, že sa vzťahujú na poľnohospodárske výrobné metódy, a musí u nich byť uvedený odkaz na príslušné prísady poľnohospodárskeho pôvodu, pokiaľ taký odkaz nie je jasne uvedený v zozname prísad;

▼M15

h) výrobok bol vyrobený bez použitia geneticky modifikovaných organizmov a/alebo výrobkov odvodených od takýchto organizmov.

Bez ohľadu na ustanovenia odsekov 1 a 3 možno ochranné známky, ktoré majú označenie uvedené v článku 2, naďalej používať do 1. júla 2006 na označovanie výrobkov, ktoré nie sú v súlade s týmto nariadením, a na ich reklamu, ak:

— bola žiadosť o zápis ochrannej známky podaná pred 22. júlom 1991 - ibaže sa uplatní druhý pododsek - a je v súlade s prvou smernicou Rady 89/104/EHS z 21. decembra 1988 o aproximácii právnych predpisov členských štátov o ochranných známkach ( 15 ), a

— ochranná známka je už reprodukovaná s jasným, výrazným a ľahko čitateľným upozornením, že výrobky nie sú vyrábané v súlade s metódou ekologickej výroby predpísanou v tomto nariadení.

Za rozhodujúci dátum uvedený v prvej zarážke prvého pododseku sa v prípade Fínska, Rakúska a Švédska považuje 1. január 1995 a v prípade Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska 1. máj 2004.

◄

▼M10

4. Prísady poľnohospodárskeho pôvodu môžu byť zahrnuté do prílohy VI oddielu C len v prípade, ak sa preukáže, že tieto prísady sú poľnohospodárskeho pôvodu a v spoločenstve sa nevyrábajú v dostatočnom množstve podľa pravidiel ustanovených v článku 6, alebo nemôžu byť dovezené z tretích krajín podľa pravidiel ustanovených v článku 11.

▼M15

5. Rastlinné výrobky označované alebo propagované v súlade s odsekmi 1 alebo 3 môžu mať údaje, ktoré sa vzťahujú na konverziu na ekologickú výrobnú metódu za predpokladu, že:

▼M10

a) sú v plnom rozsahu splnené požiadavky odseku 1 alebo odseku 3, s výnimkou požiadavky na dĺžku prechodného obdobia uvedeného v prílohe I odseku 1;

b) bolo dodržané prechodné obdobie trvajúce najmenej dvanásť mesiacov pred zberom úrody;

c) tieto označenia neuvádzajú zákazníka do omylu, pokiaľ ide o rozdiel voči výrobkom, ktoré spĺňajú všetky požiadavky odsekov 1 alebo 3. Po 1. januári 1996 musia mať tieto označenia túto podobu: „výrobok prechádzajúci na ekologické poľnohospodárstvo“ a nesmú byť zapísané farbou, veľkosťou a typom písma, ktoré by boli výraznejšie ako obchodný názov výrobku; slová „ekologické poľnohospodárstvo“ nesmú byť v označení výraznejšie ako slová „výrobok prechádzajúci na“;

▼M15

d) výrobok obsahuje iba jednu rastlinnú zložku poľnohospodárskeho pôvodu;

▼M10

e) v prípade výrobkov pripravených po 1. januári 1997 musí označenie uvádzať názov alebo číselný kód kontrolného orgánu alebo subjektu, ktorému podlieha prevádzkovateľ, ktorý vykonal poslednú operáciu výroby alebo prípravy. Členské štáty rozhodnú, či budú vyžadovať uvedenie názvu alebo číselného kódu, a upovedomia o tom Komisiu;

▼M15

f) výrobok bol vyrobený bez použitia geneticky modifikovaných organizmov a/alebo výrobkov odvodených od takýchto organizmov.

▼M10

5a. Bez toho, aby bol dotknutý odsek 3, môže označenie a propagácia výrobku uvedeného v článku 1 ods. 1 písm. b) obsahovať údaje odkazujúce na ekologické výrobné metódy len v prípade, ak:

a) najmenej 70 % prísad výrobku, ktoré sú poľnohospodárskeho pôvodu, je vyprodukovaných podľa pravidiel ustanovených v článku 6, alebo je dovezených z tretích krajín podľa podmienok ustanovených v článku 11, alebo je získaných z takto vyprodukovaných alebo dovezených výrobkov;

b) všetky ostatné prísady výrobku, ktoré sú poľnohospodárskeho pôvodu, sú uvedené v prílohe VI oddielu C, alebo ich členský štát prechodne povolil v súlade s akýmikoľvek vykonávacími opatreniami prijatými v prípade potreby podľa odseku 7;

c) údaje odkazujúce na ekologické výrobné metódy sa uvádzajú v zozname prísad a len v jasnom vzťahu k tým prísadám získaným podľa pravidiel uvedených v článku 6 alebo dovezeným z tretích krajín podľa podmienok ustanovených v článku 11; sú zapísané rovnakou farbou, veľkosťou a typom písma ako ostatné údaje v zozname prísad. Tieto údaje musia byť uvedené aj v samostatnom vyhlásení umiestenom v rovnakom vizuálnom poli ako obchodní názov a v ktorom je tiež uvedené percento prísad poľnohospodárskeho pôvodu alebo odvodených z prísad poľnohospodárskeho pôvodu získaných podľa pravidiel uvedených v článku 6 alebo dovezených z tretích krajín podľa podmienok ustanovených v článku 11. Vyhlásenie nesmie byť zapísané farbou, veľkosťou alebo štýlom písma, ktoré by byli výraznejšie ako obchodné pomenovanie výrobku. Vyhlásenie má túto podobu: „X % poľnohospodárskych prísad bolo vyprodukovaných podľa pravidiel ekologickej výroby“;

d) výrobok obsahuje ako prísady nepoľnohospodárskeho pôvodu iba látky uvedené v prílohe VI oddielu A;

e) výrobok ani jeho prísady poľnohospodárskeho pôvodu uvedené v písmene a) neboli podrobený ošetreniu, pri ktorom boli použité látky neuvedené v prílohe VI oddielu B;

f) výrobok ani jeho prísady neboli podrobené ošetreniu ionizujúcim žiarením;

g) výrobok pripravil alebo doviezol prevádzkovateľ, ktorý podlieha kontrolným opatreniam ustanoveným v článkoch 8 a 9;

h) v prípade výrobkov vyrobených po 1. januári 1997 musí označenie uvádzať názov nebo číselný kód kontrolného orgánu alebo subjektu, ktorému podlieha prevádzkovateľ, ktorý vykonal poslednú operáciu výroby alebo prípravy. Členské štáty rozhodnú, či budú vyžadovať uvedenie názvu alebo číselného kódu, a upovedomia o tom Komisiu;

▼M15

i) výrobok bol vyrobený bez použitia geneticky modifikovaných organizmov a/alebo výrobkov odvodených od takýchto organizmov.

▼M10

6. V priebehu prechodného obdobia, ktoré sa končí 31. decembra 1997, môže označovanie a propagácia výrobku uvedeného v článku 1 ods. 1 písm. b) čiastočne pripraveného z prísad, ktoré nespĺňajú požiadavky odseku 3 písm. a), odkazovať na ekologické výrobné metódy za predpokladu, že:

a) najmenej 50 % prísad poľnohospodárskeho pôvodu spĺňa požiadavky odseku 3 písm. a);

b) výrobok spĺňa požiadavky odseku 3 písm. c), d), e) a f);

c) údaje odkazujúce na ekologické výrobné metódy: — sú uvedené len v zoznamu prísad podľa ustanovení smernice 79/112/EHS, ktorá bola naposledy zmenená a doplnená smernicou 89/395/EHS, — jasne odkazujú len na tie prísady, ktoré boli získané podľa pravidiel uvedených v článku 6 alebo dovezené podľa pravidiel uvedených v článku 11;

d) prísady a ich pomerné množstvá sú v zozname prísad uvedené zostupne podľa hmotnosti;

e) údaje na zozname prísad majú rovnakú farbu, veľkosť a typ písma.

▼B

7. Podrobné pravidlá, ktoré sa týkajú vykonávania tohto článku, môžu byť zavedené podľa postupu ustanoveného v článku 14.

▼M10

8. V prílohe VI oddieloch A, B a C sa v súlade s postupom ustanoveným v článku 14 stanoví obmedzujúci zoznam látok a výrobkov uvedených v odseku 3 písm. b), c) a d) a v odseku 5a písm. b), d) a e).

▼B

Podmienky používania a požiadavky na zloženie týchto prísad a látok sa môžu špecifikovať.

Keď členský štát usúdi, že by sa mal určitý výrobok doplniť do vyššie uvedených zoznamov alebo by sa mali tieto zoznamy zmeniť a doplniť, musí zabezpečiť, že materiály, na základe ktorých sa má uskutočniť zahrnutie alebo zmena a doplnenie, sa úradne zašlú ostatným členským štátom a Komisii, ktorá ich bude prezentovať výboru uvedenému v článku 14.

▼M10

9. Pre výpočet percent uvedených v odsekoch 3 a 6 platia pravidlá ustanovené v článkoch 6 a 7 smernice 79/112/EHS.

▼M15

10. Vo výrobe, ako sa uvádza v článku 1 ods. 1, písm. a) a b), sa nenachádza zložka získaná podľa pravidiel ustanovených v článku 6 spolu s rovnakou zložkou nezískanou podľa tých pravidiel.

▼M10

11. Do 1. januára 1999 Komisia preskúma ustanovenia tohto článku a článku 10 a predloží akékoľvek vhodné návrhy na ich prehodnotenie.

▼B







Pravidlá výroby

▼M10

Článok 6

▼M15

1. Ekologická výrobná metóda znamená, že pre výrobu výrobkov uvedených v článku 1 ods. 1 písm. a), a to iných ako semien a vegetatívneho rozmnožovacieho materiálu:

a) musia sa splniť aspoň požiadavky prílohy I a prípadne s tým súvisiace podrobné pravidlá;

b) iba výrobky zložené z látok uvedených v prílohe I alebo vymenovaných v prílohe II sa môžu použiť ako výrobky pre ochranu rastlín, priemyselné hnojivá, melioračné prípravky, krmivá, kŕmne materiály, kŕmne zmesi, kŕmne aditíva, látky používané vo výžive zvierat podľa smernice 82/471/EHS, ako čistiace a dezinfekčné výrobky pre budovy a zariadenia pre hospodárske zvieratá, ako výrobky na ochranu budov a zariadení pre dobytok proti chorobám a škodcom alebo na iný účel, pokiaľ je takýto účel bližšie určený v prílohe II vzhľadom na určité výrobky. Môžu sa použiť iba za špecifických podmienok ustanovených v prílohách I a II, pokiaľ je príslušné použitie povolené vo všeobecnom poľnohospodárstve v príslušných členských štátoch v súlade s príslušnými ustanoveniami spoločenstva alebo vnútroštátnymi ustanoveniami v zhode s právom spoločenstva;

c) používa sa iba semeno alebo vegetatívny rozmnožovací materiál vyrobený pomocou ekologickej výrobnej metódy uvedenej v odseku 2;

d) nesmú sa použiť geneticky modifikované organizmy a/alebo žiaden výrobok odvodený od takýchto organizmov s výnimkou výrobkov veterinárnej medicíny.

2. Ekologická výrobná metóda znamená, že materská rastlina v prípade semien a rodičovská rastlina (rastliny) v prípade vegetatívneho rozmnožovacieho materiálu sa pre semená a pre vegetatívny rozmnožovací materiál vypestovala:

a) bez použitia geneticky modifikovaných organizmov a/alebo výrobkov odvodených od takýchto organizmov a

b) v súlade s písm. a) a b) odseku 1 počas aspoň jednej generácie alebo v prípade viacročných plodín aspoň počas dvoch vegetačných období.

▼M10

3.

a) Odchylne od odseku 1 písm. c) je možné v priebehu prechodného obdobia, ktoré sa skončí ►M15 31. december 2003 ◄ , a so súhlasom príslušných orgánov členského štátu používať osivo a vegetatívny rozmnožovací materiál nezískané ekologickou výrobnou metódou, pokiaľ používatelia tohto rozmnožovacieho materiálu môžu k spokojnosti kontrolného subjektu alebo orgánu členského štátu preukázať, že na trhu nebolo možné získať rozmnožovací materiál vhodnej odrody daného druhu, ktorý by spĺňal požiadavky odseku 2. V takom prípade sa musí používať rozmnožovací materiál, ktorý nebol ošetrený prípravkami, ktoré nie sú uvedené v oddiele B prílohy II, ak je taký materiál dostupný na trhu spoločenstva. Členské štáty upovedomia ostatné členské štáty a Komisiu o každom povolení udelenom podľa tohto odseku.

b) Postup uvedený v článku 14 možno použiť pri rozhodovaní o: — zavedení obmedzení pred ►M15 31. december 2003 ◄ týkajúcich sa prechodných opatrení uvedených v písm. a) pre niektoré druhy a/alebo typy rozmnožovacieho materiálu alebo absenciu chemického ošetrenia, — zachovanie odchýlky po ►M15 31. december 2003 ◄ uvedenej v písmene a) pre niektoré druhy a/alebo typy rozmnožovacieho materiálu a pre celé spoločenstvo alebo pre niektoré jeho časti, — zavedenie procesných pravidiel a kritérií týkajúcich sa odchýlky uvedenej v písm. a) a informácie o nej oznámenej dotknutým odborným organizáciám, ostatným členským štátom a Komisii.

4. Do ►M15 31. december 2002 ◄ Komisia preskúma ustanovenia tohto článku, najmä odseku 1 písm. c) a odseku 2, a predloží akékoľvek vhodné návrhy na ich prehodnotenie.

▼M10

Článok 6a

1. Na účely tohto článku sa „sadenicami“ rozumejú celé sadenice určené na pestovanie v rastlinnej výrobe.

2. Z ekologickej výrobnej metódy vyplýva, že výrobcovia používajú sadenice, boli tieto vyprodukované v súlade s článkom 6.

3. Odchylne od odseku 2 sa sadenice, ktoré neboli získané ekologickými výrobnými metódami, môžu používať počas prechodného obdobia, ktoré sa končí 31. decembra 1997, pokiaľ sú splnené tieto podmienky:

a) príslušný orgán členského štátu povolil používanie potom, čo používateľ alebo používatelia tohto materiálu preukázal (-i) ku spokojnosti kontrolného subjektu alebo orgánu členského štátu, že nebol (-i) schopný (-í) získať príslušnú odrodu dotknutého druhu na trhu spoločenstva;

b) sadenice neboli od vysiatia ošetrené inými prípravkami ako tými, ktoré sú uvedené v oddieloch A a B prílohy II;

c) sadenice pochádzajú od výrobcu, ktorý prijal kontrolný systém, ktorý je rovnocenný podmienkam ustanoveným v článku 9, a súhlasil s uplatnením obmedzenia v písm. b); toto ustanovenie nadobúda účinnosť 1. januára 1996;

d) po výsadbe sa musia sadenice pestovať podľa ustanovení článku 6 ods. 1 písm. a) a b) po dobu najmenej šiestich týždňov pred zberom úrody;

e) označovanie akéhokoľvek výrobku obsahujúceho prísady, ktoré sú získané z takýchto sadeníc, nesmie zahŕňať údaje uvedené v článku 10;

f) bez toho, aby bolo dotknuté ktorékoľvek obmedzenie vyplývajúce z postupu uvedeného v odseku 4, akékoľvek povolenie udelené podľa tohto odseku sa ruší, akonáhle sa skončí nedostupnosť, a jeho platnosť uplynie najneskôr 31. decembra 1997.

4a. Po udelení povolenia uvedeného v odseku 3 členský štát bezodkladne oznámi ostatným členským štátom a Komisii tieto informácie:

— dátum povolenia,

— názov danej odrody a druhu,

— požadované množstvo a odôvodnenie tohto množstva,

— očakávanú dobu skladovania,

— akékoľvek ďalšie informácie, ktoré si vyžiada Komisia alebo členské štáty.

4b. Ak informácia, ktorú akýkoľvek členský štát predložil Komisii a členskému štátu, ktorý udelil povolenie, ukáže, že v čase skladovania je daná odroda dostupná, členský štát zváži zrušenie povolenia alebo skrátenie doby jeho platnosti a do desiatich dní od dátumu obdržania informácie upovedomí Komisiu a ostatné členské štáty o prijatých opatreniach.

4c. Na žiadosť členského štátu alebo z podnetu Komisie sa otázka predloží na preskúmanie výboru uvedenému v článku 14. V súlade s postupom ustanoveným v článku 14 môže byť rozhodnuté o zrušení povolenia alebo o zmene doby jeho platnosti.

▼B

Článok 7

▼M15

1. Výrobky, ktoré nie sú povolené k dňu prijatia tohto nariadenia na účel uvedený v článku 6 ods. 1 písm. b), sa môžu zahrnúť do prílohy II, a to za predpokladu, že sa spl nia tieto podmienky:

a) v prípade, že sa použijú na ničenie rastlinných škodcov a chorôb alebo na čistenie a dezinfekciu budov a zariadení pre hospodárske zvieratá: — majú podstatný význam pre ničenie škodlivých organizmov alebo určitého ochorenia, pre ktoré nie sú dostupné iné biologické, kultúrne, fyzikálne alebo šľachtiteľské alternatívy a — podmienky pre ich použitie vylučujú každý priamy kontakt so semenom, plodinou, s pracovnými plodinami alebo s hospodárskymi zvieratami a výrobkmi z hospodárskych zvierat; v prípade viacročných plodín však môže dochádzať k priamemu kontaktu, ale iba mimo vegetačného obdobia jedlých častí (plodov), a to za predpokladu, že takéto použitie nemá priamo za následok prítomnosť zvyškov toho výrobku v jedlých častiach a — ich použitie nemá za následok alebo neprispieva k neprijateľným účinkom na životné prostredie alebo na jeho znečisťovanie;

▼B

b) ak sa používajú na hnojenie alebo úpravu pôdy: — sú nevyhnutné pre špecifické podmienky výživy obilnín alebo špecifickú úpravu pôdy, ktorú nemožno vykonať postupmi uvedenými v prílohe I a — ich použitie nespôsobuje vznik nežiaducich vplyvov na životné prostredie alebo neprispievajú k znečisteniu životného prostredia.

▼M10

1a. Podmienky uvedené v odseku 1 sa nevzťahujú na výrobky, ktoré sa bežne používali pred prijatím tohto nariadenia podľa zásad dobrej praxe ekologického poľnohospodárstva dodržiavaných v spoločenstve.

▼M15

1b. Pokiaľ ide o minerály a stopové prvky používané vo výžive zvierat, môžu sa do prílohy II zahrnúť dodatočné zdroje pre takéto výrobky za predpokladu, že sú prírodného pôvodu alebo ak nie, tak môžu byť syntetické v rovnakej forme ako prírodné výrobky.

▼B

2. V prípade potreby sa môže poskytnúť pre každý výrobok zahrnutý v prílohe II:

— podrobný opis výrobku,

— podmienky jeho použitia a požiadavky na zloženie a/alebo rozpustnosť vzhľadom najmä na potrebu zabezpečenia minimálnej prítomnosti zvyškov v jedlých častiach obilnín a tiež v jedlých častiach obilných výrobkov, ako aj vzhľadom na minimálne znečistenie životného prostredia,

— podrobné požiadavky na označenie výrobkov uvedené v článku 1, kde sa takéto výrobky získavajú za pomoci určitých výrobkov uvedených v prílohe II.

3. Komisia prijme v súlade s postupom ustanoveným v článku 14 zmena a doplnenia k prílohe II týkajúce sa buď zahrnutia alebo vymazania výrobkov, ako sa uvádza v odseku 1, alebo zahrnutia, alebo zmeny a doplnenia špecifikácií, ako sa uvádza v odseku 2.

4. Keď členský štát usúdi, že by sa mal určitý výrobok doplniť do prílohy II alebo že by sa mala príloha II zmeniť a doplniť, musí zabezpečiť, že materiály, na základe ktorých sa má uskutočniť zahrnutie alebo zmena a doplnenie, sa úradne zašlú ostatným členským štátom a Komisii, ktorá ich bude prezentovať výboru uvedenému v článku 14.







Kontrolný systém

Článok 8

▼M28

1. Každý prevádzkovateľ, ktorý vyrába, pripravuje, skladuje alebo dováža z tretej krajiny výrobky špecifikované v článku 1 s cieľom ich ďalšieho predaja, alebo prevádzkovateľ, ktorý obchoduje s takýmito výrobkami, musí:

a) oznamovať túto činnosť kompetentnému orgánu členského štátu, v ktorom sa takáto činnosť vykonáva; takéto oznamovanie musí obsahovať informácie uvedené v prílohe IV;

b) podriaďovať svoje podnikanie systému inšpekcie uvedenému v článku 9.

Členské štáty môžu vyňať z aplikácie tohto odseku tých prevádzkovateľov, ktorí predávajú uvedené výrobky priamo konečnému

spotrebiteľovi alebo užívateľovi za podmienky, že títo prevádzkovatelia nevyrábajú, nepripravujú, neskladujú pre iné účely ako účely týkajúce sa miesta predaja alebo títo prevádzkovatelia nedovážajú takéto výrobky z tretej krajiny.

Ak prevádzkovateľ kontrahuje tretiu stranu výkonom ktorejkoľvek aktivity uvedenej v prvom pododseku, tento kontrahovaný prevádzkovateľ jednako podlieha požiadavkám ustanoveným v bodoch a) a b) a subdodávateľské aktivity podliehajú systému inšpekcie uvedenému v článku 9.

▼B

2. Členské štáty určia úrad alebo orgán, ktorý bude prijímať tieto oznámenia.

Členské štáty môžu ustanoviť oznámenie každej dodatočnej informácie, ktorú považujú za potrebnú pre účinnú kontrolu príslušných prevádzkovateľov.

3. Príslušný orgán zabezpečí, že aktualizovaný zoznam obsahujúci mená a adresy prevádzkovateľov podliehajúcich kontrolnému systému bude dostupný zainteresovaným stranám.

Článok 9

▼M28

1. Členské štáty majú zriaďovať systém inšpekcie vykonávaný jednou alebo viacerými menovanými inšpekčnými organizáciami a/alebo poverenými súkromnými inšpekčnými organizáciami, ktorým musia podliehať prevádzkovatelia uvedení v článku 8 ods. 1.

▼B

2. Členské štáty prijmú opatrenia potrebné na zabezpečenie toho, že prevádzkovateľ, ktorý spĺňa ustanovenia tohto nariadenia a platí príspevky, ktoré slúžia na pokrytie kontrolných nákladov, má prístup ku kontrolnému systému.

3. Kontrolný systém zahŕňa aspoň uplatňovanie predbežných a kontrolných opatrení, ktoré sú uvedené v prílohe III.

4. Pre uplatňovanie kontrolného systému súkromnými orgánmi ustanovia členské štáty úrad zodpovedný za schválenie a kontrolu takýchto orgánov.

5. Pri schvaľovaní súkromného kontrolného orgánu sa zohľadnia tieto kritériá:

a) dodržanie štandardného postupu kontroly, ktorý obsahuje podrobný opis kontrolných opatrení a predbežných opatrení, ktoré orgán prijme, aby ich uvalil na prevádzkovateľov, ktorí podliehajú jeho kontrole;

b) sankcie, ktoré orgán plánuje uvaliť v prípade, keď sa zistia ►M10 nezrovnalosti a/alebo protiprávne konanie ◄ ;

c) dostupnosť primeraného zabezpečenia vo forme kvalifikovaného personálu, administratívnych a technických prostriedkov, kontrolné skúsenosti a spoľahlivosť;

d) objektivita kontrolného orgánu voči prevádzkovateľom, ktorí podliehajú jeho kontrole.

6. Po schválení kontrolného orgánu príslušný orgán:

a) zabezpečí, aby kontroly vykonávané kontrolným orgánom boli objektívne;

b) overí efektívnosť jeho kontroly;

c) poskytne právomoc na prípady akéhokoľvek ►M10 nezrovnalosti a/alebo protiprávne konanie ◄ a na uvalené pokuty;

d) odoberie schválenie kontrolného orgánu v prípade, že nespĺňa požiadavky uvedené v písmenách a) a b) alebo kritéria uvedené v odseku 5, alebo požiadavky ►M10 ustanovené v odsekoch 7, 8, 9 a 11 ◄ .

▼M10

6a. Členské štáty vydajú do 1. januára 1996 číselný kód všetkým kontrolným subjektom alebo orgánom schváleným alebo určeným v súlade s ustanoveniami tohto článku. Upovedomia o ňom ostatné členské štáty a Komisiu; Komisia zverejní číselné kódy v zozname uvedenom v poslednom pododseku článku 15.

▼B

7. Kontrolný úrad a schválené kontrolné orgány uvedené v odseku 1:

a) zabezpečia, že aspoň kontrolné opatrenia a prechodné opatrenia uvedené v prílohe III sa uplatnia pri kontrole podnikateľských subjektov, ktoré podliehajú ich kontrole;

b) nezverejnia informácie a údaje, ktoré získajú pri svojej kontrolnej činnosti osobám iným, ako sú osoby zodpovedné za príslušné podnikanie a príslušné verejné orgány. ►M28 V prípade žiadosti riadne overenej potrebou zaručiť, že výrobky boli vyrobené v súlade s ustanovením tohto nariadenia, majú si vymieňať s ďalšími štátnymi inšpekčnými organizáciami alebo poverenými inšpekčnými organizáciami relevantné informácie o výsledkoch nimi vykonaných inšpekcií. Vyššie uvedené informácie sa môžu vymieňať aj z vlastnej iniciatívy. ◄

8. Schválené kontrolné orgány:

a) poskytnú príslušnému orgánu s cieľom kontroly prístup do svojich kancelárií a zariadení spolu s každou informáciou a pomocou, ktorú príslušný orgán považuje za potrebnú pre výkon svojich povinnosti podľa tohto nariadenia;

b) zašlú príslušnému orgánu členského štátu každý rok do 31. januára zoznam prevádzkovateľov, ktorí podliehali ich kontrole 31. decembra predchádzajúceho roku a doručia danému orgánu stručnú výročnú správu.

9. Kontrolný úrad a kontrolné orgány uvedené v odseku 1:

▼M28

a) zaistia, aby pri zistení nezrovnalosti týkajúcej sa realizácie článkov 5 a 6 alebo ustanovení uvedených v článkoch 3 a 4 nariadenia Komisie (ES) č. 223/2003 z 5. februára 2003 o požiadavkách na označovanie, vzťahujúcich sa na ekologický spôsob výroby pre kŕmne zmesi a kŕmne suroviny ( 16 ), alebo opatrení uvedených v prílohe III sa označenia ustanovené v článku 2 týkajúce sa ekologického spôsobu výroby odstránili z celej dávky alebo výrobného postupu ovplyvneného predmetnou nezrovnalosťou;

▼B

b) v prípade, keď sa jasne preukáže nezrovnalosť alebo pretrvávajúca nezrovnalosť, zabránia príslušnému prevádzkovateľovi obchodovanie s výrobkami, ktoré uvádzajú údaje týkajúce sa ekologickej výrobnej metódy na obdobie dohodnuté s príslušným orgánom členského štátu.

10. V súlade s postupom ustanoveným v článku 14 sa môžu prijať:

a) podrobné pravidlá týkajúce sa požiadaviek uvedených v odseku 5 a opatrenia vymenované v odseku 6;

b) vykonávanie opatrení týkajúcich sa ustanovení odseku 9.

▼M10

11. Od 1. januára 1998 a bez toho, aby boli dotknuté odseky 5 a 6, musia schválené kontrolné subjekty splniť požiadavky ustanovené v podmienkach normy EN 45011 ►M15 ————— ◄ .

▼M15

12.

a) V prípade výroby mäsa z hospodárskych zvierat, členské štáty zabezpečia, bez toho, aby boli dotknuté ustanovenia prílohy III, že kontroly sa budú vzťahovať na všetky stupne výroby, porážania, porcovania a každej inej prípravy až po predaj spotrebiteľovi, aby sa zabezpečila, pokiaľ je to technicky možné, možnosť sledovania živočíšnych výrobkov počas výroby, spracovania a každého iného reťazca prípravy od fázy produkcie hospodárskych zvierat až po fázu konečného balenia a/alebo označovania. Budú informovať Komisiu o prijatých opatreniach a ich sledovaní a odovzdajú správu o dozore uvedenú v článku 15.

b) V prípade ostatných živočíšnych výrobkov iných ako mäso, sa v prílohe III stanovia ďalšie ustanovenia, aby sa zabezpečila, pokiaľ je to technicky možné, možnosť ich sledovania.

c) V každom prípade, opatrenia prijaté podľa článku 9 zabezpečia, aby spotrebiteľ dostal záruky, že výrobky boli vyrobené v súlade s týmto nariadením.

▼B







Údaje o tom, že na výrobky sa vzťahuje kontrolný program

Článok 10

▼M10

1. Údaj a/alebo logo uvedené v prílohe V potvrdzujúce, že výrobky podliehajú osobitnému kontrolnému systému, môžu byť uvádzané na označení výrobkov podľa článku 1 len vtedy, ak tieto výrobky:

a) spĺňajú požiadavky článku 5 ods. 1 alebo 3;

▼M28

b) podliehali systému inšpekcie uvedenému v článku 9 počas procesu výroby a procesu prípravy alebo v prípade dovážaných výrobkov podliehali rovnakým opatreniam; v prípade výrobkov dovážaných podľa článku 11 odseku 6 zavedenie systému inšpekcie musí vyhovovať požiadavkám rovnocenným tým požiadavkám, ktoré sú ustanovené v článku 9 a menovite jeho odseku 4;

▼M10

c) výrobca alebo spracovateľ ich predáva v uzavretých obaloch priamo konečnému spotrebiteľovi, alebo ich uvádza na trh ako predbalené potraviny; v prípade priameho predaja výrobcom alebo spracovateľom konečnému spotrebiteľovi sa uzavretý obal nevyžaduje, ak označovanie umožňuje jasnú a jednoznačnú identifikáciu výrobku, na ktorý sa toto označenie vzťahuje;

d) na ich označení je uvedené meno a/alebo obchodné meno výrobcu, spracovateľa alebo predajcu spolu s názvom alebo číselným kódom kontrolného orgánu alebo subjektu a akékoľvek označenie vyžadované podľa ustanovení nariadenia o označovaní potravín v súlade s právom spoločenstva.

▼B

2. Na nálepke alebo propagačnom materiále nesmie byť uvedené žiadne konštatovanie, ktoré bude naznačovať odberateľovi, že údaje uvedené v prílohe V garantujú výnimočnú organoleptickú, vyživovaciu alebo zdraviu prospešnú kvalitu.

3. Kontrolný úrad a kontrolné orgány uvedené v článku 9 ods. 1 musia:

a) zabezpečiť, aby v prípade nezrovnalosti zistenej na základe ►M10 článkov 5 a 6 ◄ alebo opatrení uvedených v prílohe III, boli údaje uvedené v prílohe V odstránené z celej časti alebo celej výroby, kde sa táto nezrovnalosť vyskytuje;

b) v prípade, keď sa jasne preukáže nezrovnalosť alebo pretrvávajúca nezrovnalosť, odňať príslušnému prevádzkovateľovi právo využívať údaje uvedené v prílohe V na obdobie dohodnuté s príslušným orgánom členského štátu.

4. Pravidlá na odňatie údajov uvedených v prílohe V, pre zistené prípady nezrovnalostí s článkami 5, 6 a 7 alebo požiadavkami a opatreniami v prílohe III, môžu byť prijaté v súlade s postupom ustanoveným v článku 14.

▼M10







Všeobecné vykonávacie opatrenia

Článok 10a

1. Ak niektorý členský štát zistí nezrovnalosti alebo protiprávne konanie súvisiace s uplatňovaním tohto nariadenia u výrobku pochádzajúceho z iného členského štátu a označeného údajmi uvedenými v článku 2 a/alebo v prílohe V, upovedomí o tom Komisiu a členský štát, ktorý určil kontrolný orgán alebo schválil kontrolný subjekt.

2. Členské štáty prijmú všetky nevyhnutné kroky a opatrenia, aby zabránili podvodnému používaniu údajov uvedených v článku 2 a/alebo v prílohe V.

▼B







Dovozy z tretích krajín

Článok 11

1. Bez toho, aby bol dotknutý článok 5, sa s výrobkami špecifikovanými v článku 1, ktoré sú dovezené z tretích krajín, môže obchodovať iba v prípade, keď:

a) majú pôvod v tretej krajine, ktorá je na zozname vyhotovenom na základe rozhodnutia komisie v súlade s postupom ustanoveným v článku 14 a boli vyrobené v oblasti alebo výrobnej prevádzke a prípadne za kontroly určeného kontrolného orgánu na základe rozhodnutia týkajúceho sa príslušnej tretej krajiny;

b) príslušný orgán alebo orgán v tretej krajine vydal doklad o kontrole, v ktorom sa udáva, že tovar označený v doklade: — bol získaný v rámci systému výroby, kde sa uplatňujú pravidlá rovnocenné tým, ktoré sú ustanovené v ►M10 článok 6 ◄ , a — podliehal kontrolnému systému, ktorý je uznávaný ako rovnocenný v súlade s odsekom 2 písm. b).

2. Na účely rozhodovania, či pre určité výrobky, ako sa uvádza v článku 1, môže byť tretia krajina na svoju žiadosť zahrnutá do zoznamu uvedeného v odseku 1 písm. a), sa zohľadnia najmä:

a) garancie, ktoré môže tretia krajina ponúknuť, aspoň pokiaľ ide o výrobu pre export do spoločenstva, čo sa týka uplatnenia pravidiel rovnocenných s tými, ktoré sú ustanovené v ►M10 článok 6 ◄ ;

b) efektivita uplatňovaných kontrolných opatrení, ktoré, aspoň pokiaľ ide o výrobu pre vývoz do spoločenstva, musia byť rovnocenné s kontrolnými opatreniami uvedenými v článkoch 8 a 9 na zabezpečenie zhody s pravidlami uvedenými v písmene a).

Na základe tejto informácie môžu byť oblasti alebo výrobné prevádzky, kde má tovar pôvod, alebo orgány, ktorých kontrola sa považuje za rovnocennú, uvedené v rozhodnutí Komisie.

3. Doklad uvedený v odseku 1 písm. b) musí:

a) ako originálny výtlačok sprevádzať tovar k prevádzke prvého adresáta; potom musí dovozca uchovávať doklad aspoň dva roky, aby mohol byť k dispozícii ►M10 kontrolným subjektom a/alebo kontrolný orgánom ◄ ;

b) byť vystavený v súlade s postupmi a vzorom, ktoré sa majú prijať v súlade s postupom ustanoveným v článku 14.

4. Podrobné pravidlá pre vykonávanie tohto článku môžu byť určené podľa postupu uvedeného v článku 14.

5. Pri skúmaní požiadavky z tretej krajiny vyžaduje Komisia od danej krajiny dodanie všetkých potrebných informácií; môže tiež poveriť odborníkov, aby na základe jej oprávnenia vykonali prieskum na mieste, či sa skutočne v príslušnej tretej krajine uplatňujú pravidlá pre výrobu a kontrolné opatrenia.

▼M2

6.

a) Odlišne od odseku 1, príslušný orgán členského štátu je oprávnený povoliť dovoz(-y) na trh členského štátu do ►M35 31. decembra 2006 ◄ výrobkov dovážaných z tretej krajiny nezapísaných do zoznamu uvedeného v odseku 1 a), ak dovozca/dovozcovia predloží/predložia príslušnému orgánu dovážajúceho členského štátu dostatočné dôkazy, že dovážané výrobky boli vyrobené podľa výrobných pravidiel rovnocenných pravidlám ustanovených v ►M10 článok 6 ◄ a boli podrobené kontrolným opatreniam rovnocennej účinnosti ako opatrenia uvedené v článkoch 8 a 9 a že tieto kontrolné opatrenia budú uplatňované neustále a účinne. Takéto povolenie je platné iba tak dlho, kým sú uvedené podmienky preukázateľne splnené. ►M10 Platnosť tohto povolenia sa skončí rozhodnutím zapísať tretiu krajinu do zoznamu uvedeného v odseku 1 písm. a), pokiaľ sa netyká výrobku, ktorý bol vyprodukovaný v oblasti nešpecifikovanej v rozhodnutí uvedenom v odseku 1 písm. a), a ktorý nebol skúmaný v rámci žiadosti predloženej treťou krajinou, a len ak táto tretia krajina súhlasila s tým, aby pokračoval postup schvaľovania uvedený v tomto odseku. ◄

b) Keď členský štát dostal dostatočný dôkaz od dovozcu, potom oznámi Komisii a iným členským štátom, z ktorej tretej krajiny sú výrobky dovezené, a poskytne podrobné informácie o výrobných a kontrolných mechanizmoch a zárukách, že budú neustále a účinne uplatňované.

c) Na požiadanie členského štátu alebo z iniciatívy Komisie sa Komisii predkladá záležitosť uvedená v článku 14 na preskúmanie. Ak z tohto preskúmania vyplynie, že dovážané výrobky neboli vyrobené podľa rovnocenných výrobných pravidiel a/alebo kontrolných opatrení rovnocennej účinnosti, Komisia požiada členský štát, ktorý vydal oprávnenie, aby ho odňal. V súlade s postupom ustanoveným v článku 14 je možné rozhodnúť, že príslušné dovozy sa zakazujú, alebo že ich pokračovanie je predmetom zmeny a doplnenia niektorých dovozných podmienok počas daného obdobia.

d) Oznámenie uvedené v b) sa nevyžaduje, ak sa týka výrobných a kontrolných mechanizmov už oznámených inému členskému štátu podľa b), pokiaľ nie je predložený nový významný dôkaz ospravedlňujúci previerku preskúšania a rozhodnutia uvedeného v c). Pred 31. júlom 1994 Komisia opätovne preskúša ustanovenia odseku 1 a predloží ľubovoľný vhodný návrh na jeho prehodnotenie.

▼M10

7. Komisia môže v súlade s postupom ustanoveným v článku 14 na žiadosť členského štátu schváliť kontrolný subjekt tretej krajiny, ktorý predtým vyhodnotil daný členský štát, a doplniť ho do zoznamu uvedeného v odseku 1 písm. a). Komisia doručí žiadosť dotyčnej tretej krajine.

▼B







Voľný pohyb v rámci spoločenstva

Článok 12

Členské štáty nemôžu na základe spôsobu výroby, označenia alebo prezentácie takéhoto spôsobu výroby zakázať alebo obmedziť obchodovanie s výrobkami, ako sa uvádza v článku 1, ktoré spĺňajú požiadavky tohto nariadenia.

▼M15

Pokiaľ ide o pravidlá uvedené v prílohe I, časť B, týkajúce sa živočíšnej výroby, môžu však členské štáty uplatňovať prísnejšie pravidlá pre hospodárske zvieratá a živočíšne výrobky vyrobené v rámci ich územia za predpokladu, že takéto pravidlá sú v súlade s právnymi predpismi spoločenstva a že nezakazujú alebo neobmedzujú obchodovanie s inými hospodárskymi zvieratami a živočíšnymi výrobkmi, ktoré spĺňajú požiadavky tohto nariadenia.

▼B







Správne opatrenia a vykonávanie

▼M15

Článok 13

V súlade s postupom ustanoveným v článku 14 je možné prijať:

— podrobné pravidlá pre uplatňovanie tohto nariadenia;

— zmeny a doplnenia k prílohám I až IV, VI, VII a VIII;

— zmeny a doplnenia k prílohe V s cieľom definovať logo spoločenstva na pripojenie alebo nahradenie údaju, že na výrobky sa vzťahuje systém kontroly;

— obmedzenia a vykonávacie opatrenia pre uplatňovanie výnimky, ako sa uvádza v článku 6, ods. 1 písm. d) pre výrobky veterinárnej medicíny;

— vykonávacie opatrenia na základe vedeckých dôkazov alebo technického pokroku s cieľom uplatňovania zákazu na používanie geneticky modifikovaných organizmov a ich derivátov, najmä pokiaľ ide o minimálnu hranicu pre nevyhnutnú kontamináciu, ktorá sa neprekročí.

▼M25

Článok 14

1. Komisii pomáha výbor.

2. Ak sa odkazuje na tento článok, uplatňujú sa články 5 a 7 rozhodnutia 1999/468/ES ( 17 ).

Obdobie ustanovené v článku 5 ods. 6 rozhodnutia 1999/468/ES sa stanoví na tri mesiace.

3. Výbor prijme svoj rokovací poriadok.

▼B

Článok 15

Členské štáty budú každý rok do 1. júla informovať Komisiu o opatreniach prijatých v predchádzajúcom roku na vykonávanie tohto nariadenia a oznámia najmä:

— zoznam prevádzkovateľov, ktorí do 31. decembra predchádzajúceho roku podali oznámenie podľa článku 8 ods. 1 písm. a) a podliehajú kontrolnému systému uvedenému v článku 9,

— správu o kontrole podľa článku 9 ods. 6

Okrem toho každý rok do 31. marca členské štáty oboznámia komisiu so zoznamom kontrolných orgánov schválených do 31. decembra predchádzajúceho roku, s ich právnou a prevádzkovou štruktúrou, štandardnými kontrolnými postupmi, uplatňovanými sankciami a prípadne ich značkou.

Komisia každý rok uverejní v sérii „C“Úradného vestníka Európskych spoločenstiev zoznamy schválených orgánov, ktoré jej boli oznámené v rámci lehoty ustanovenej v predchádzajúcom pododseku.

▼M15

Článok 15a

Vzhľadom na opatrenia ustanovené v tomto nariadení, a najmä také, ktoré má vykonať Komisia s úmyslom splniť ciele ustanovené v článkoch 9 a 11 a v technických prílohách, vyčlenia sa každý rok pri tvorbe rozpočtu potrebné dotácie.

▼B

Článok 16

1. Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.

2. V priebehu deviatich mesiacov od nadobudnutia účinnosti tohto nariadenia vykonajú členské štáty články 8 a 9.

▼M2

3. Článok 5, článok 8 ods. 1 a článok 11 ods. 1 sa budú uplatňovať od 1. januára 1993.

▼B

V súlade s postupom ustanoveným v článku 14 sa môže dátum uplatnenia článku 11 ods. 1 odložiť pre dovozy z tretej krajiny na stanovené obdobie v dôsledku požiadavky tretej krajiny v prípade, že štádium dosiahnuté pri prieskume záležitosti neumožňuje rozhodnutie zahrnúť príslušnú krajinu do zoznamu stanoveného článkom 11 ods. 1 písm. a) pred uplynutím obdobia uvedeného v prvom pododseku.

S cieľom dodržať prechodné obdobie uvedené v odseku 1 prílohy I, obdobie, ktoré uplynulo pred nadobudnutím účinnosti tohto nariadenia, sa zohľadní, ak môže prevádzkovateľ uspokojivo preukázať kontrolnému orgánu, že počas obdobia vyrábal v súlade s platnými vnútroštátnymi ustanoveniami alebo inak uznávanými medzinárodnými normami pre ekologickú výrobu.

4. Počas 12 mesiacov následne po nadobudnutí účinnosti tohto nariadenia môžu členské štáty na svojom území, výnimkou z článku 6 ods. 1, schváliť používanie výrobkov obsahujúcich látky, ktoré nie sú vymenované v prílohe II, keď usúdia, že požiadavky článku 7 ods. 1 sú splnené.

5. Pre obdobie do 12 mesiacov po ustanovení prílohy VI v súlade s článkom 5 ods. 7 môžu členské štáty v súlade s ich vnútroštátnymi ustanoveniami pokračovať v schvaľovaní používania látok, ktoré nie sú vymenované v uvedenej prílohe VI.

6. Každý členský štát bude informovať ostatné členské štáty a komisiu o látkach schválených podľa odsekov 4 a 5.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA I

ZÁSADY EKOLOGICKEJ VÝROBY NA POĽNOHOSPODÁRSKEJ ÚROVNI

▼M15

A. RASTLINA A RASTLINNÉ VÝROBKY

▼M22

1.1. Zásady ustanovené v článku 6 ods. 1 písm. a), b) a d), a zásady stanovené najmä v tejto prílohe sa musia bežne uplatňovať na pozemkoch počas obdobia konverzie minimálne dva roky pred sejbou, alebo, v prípade trávnych porastov, minimálne dva roky pred ich využívaním ako krmiva z ekologického poľnohospodárstva, alebo, v prípade viacročných plodín iných ako trávne porasty, minimálne tri roky pred prvým zberom produktov uvedenom v článku 1 ods. 1 písm. a). Obdobie konverzie začne najskôr v deň, v ktorý výrobca oznámil svoju činnosť v súlade s článkom 8 a podriadil svoje hospodárstvo systému inšpekcie stanovenému v článku 9.

1.2. Inšpekčný subjekt alebo orgán však môže rozhodnúť po dohode s príslušným orgánom o uznaní akéhokoľvek obdobia do obdobia konverzie so spätnou platnosťou, ak počas tohto obdobia: a) pozemky boli súčasťou programu uskutočňovaného podľa nariadenia Rady (EHS) č. 2078/92 z 30. júna 1992 o metódach poľnohospodárskej výroby zlučiteľných s požiadavkami ochrany životného prostredia a zachovania krajiny ( 18 ) alebo kapitoly VI nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa menia, dopĺňajú a rušia niektoré nariadenia ( 19 ), alebo ako súčasť iného štátneho programu za predpokladu, že príslušné programy zaručujú, že na pozemkoch neboli použité produkty, uvedené v častiach A a B prílohy II alebo b) pozemky boli prírodné alebo poľnohospodárske plochy, ktoré neboli ošetrené produktmi neuvedenými v častiach A a B prílohy II. Toto obdobie je možné brať do úvahy so spätnou platnosťou iba za podmienky, že inšpekčnému subjektu alebo orgánu bol poskytnutý dostatočný dôkaz, ktorý ho presvedčí o tom, že uvedené podmienky boli splnené počas obdobia trvajúceho aspoň tri roky.

1.3. Inšpekčný subjekt alebo orgán môže v určitých prípadoch so súhlasom príslušného orgánu rozhodnúť v určitých prípadoch o predĺžení dĺžky konverzie ustanovenej v odseku 1.1. so zreteľom na predchádzajúce využívanie pozemku.

1.4. V prípade pozemkov s ukončenou konverziou alebo s prebiehajúcou konverziou na ekologické poľnohospodárstvo a ktoré sú ošetrované prípravkom neuvedeným v prílohe II môže členský štát stanoviť dĺžku konverzie na obdobie kratšie, ako je obdobie stanovené v odseku 1.1. v týchto dvoch prípadoch: a) pozemky ošetrené prípravkom neuvedeným v časti B prílohy II v rámci povinného ošetrovania proti chorobám alebo škodcom, ktorý nariadil príslušný orgán členského štátu na jeho vlastnom území alebo v určitých častiach svojho územia pre produkciu špecifických plodín; b) pozemky ošetrené produktom neuvedeným v častiach A alebo B prílohy II ako súčasť vedeckých testov schválených príslušným orgánom členského štátu. V týchto prípadoch sa dĺžka obdobia konverzie stanoví s prihliadnutím na všetky nasledovné body: — proces rozkladu príslušného prípravku na ochranu rastlín musí na konci obdobia konverzie zaručovať zanedbateľnú hladinu rezíduí v pôde a v prípade viacročnej plodiny v rastline, — úroda pozbieraná po ošetrení sa nesmie predávať s odkazom na metódy ekologického poľnohospodárstva, — príslušný členský štát musí informovať ostatné členské štáty a Komisiu o svojom rozhodnutí požadovať povinné ošetrenie.

▼M17

2.1. Úrodnosť a biologická aktivita pôdy sa musia udržiavať alebo zvyšovať v prvom rade: a) kultiváciou strukovinami, zeleným hnojením alebo hlboko koreniacimi rastlinami vo vhodnom viacročnom programe striedania plodín; b) zapracovávaním dobytčieho hnoja z organickej živočíšnej výroby v súlade s ustanoveniami a v rámci obmedzení časti B, bod 7.1 tejto prílohy; c) zapracovávaním iného organického materiálu, kompostovaného alebo nekompostovaného, z poľnohospodárskych podnikov produkujúcich v súlade s pravidlami tohto nariadenia. 2.2. Iné organické alebo minerálne hnojivá uvedené v prílohe II sa výnimočne môžu aplikovať ako doplnok v takom rozsahu, že: — adekvátna výživa striedaných plodín alebo úprava pôdy sa nedajú uskutočniť metódami stanovenými v písm. a), b) a c) pododseku 2.1, — so zreteľom na výrobky v prílohe II týkajúce sa hnoja a/alebo exkrementov živočíšneho pôvodu: tieto výrobky sa môžu používať iba do takej miery, že v kombinácii s hnojom hospodárskych zvierat uvedeným v 2 ods. 1 písm. b) budú splnené obmedzenia uvedené v časti B, oddiel 7.1 tejto prílohy. 2.3. Pri aktivácii kompostu sa môžu používať vhodné prípravky na báze rastlín alebo mikroorganizmov, ktoré neboli geneticky modifikované v zmysle bodu 12 článku 4. Takzvané „biodynamické prípravky“ z jadrovej múčky, hnoja z farmy alebo rastlín sa tiež môžu používať na účely obsiahnuté v tomto odseku a v odsekui 2.1. 2.4. Vhodné prípravky z mikroorganizmov, ktoré neboli geneticky modifikované v zmysle bodu 12 článku 4 a sú povolené vo všeobecnej rastlinnej výrobe zainteresovaných členských štátov sa môžu používať na zlepšenie celkového stavu pôdy alebo využiteľnosti živín v pôde alebo v plodinách, ak inšpekčný orgán alebo úrad uznal potrebu takého použitia.

▼B

3. Škodcovia, choroby a burina sa kontrolujú kombináciou týchto opatrení: — výber primeraných druhov a odrôd, — primeraný program striedania, — mechanické kultivačné postupy, — ochrana prirodzených nepriateľov škodcov za pomoci prostriedkov, ktoré sú pre ne priaznivé (napr. živé ploty, hniezdiská, vypustenie dravcov), — vypaľovanie buriny. Iba v prípadoch bezprostredného ohrozenia úrody sa môže hľadať východisko vo výrobkoch uvedených v prílohe II.

▼M4

4. Zber jedlých rastlín a ich častí, ktoré prirodzene rastú v prírodných oblastiach, lesoch a poľnohospodárskych oblastiach, sa považuje za ekologickú metódu výroby za predpokladu, že: — tieto oblasti neboli počas troch rokov pred zberom ošetrené inými výrobkami, ako sú výrobky uvedené v prílohe II; — zber neovplyvňuje stabilitu prírodného miesta výskytu alebo zachovania druhov v oblasti, v ktorej sa tento zber uskutočňuje.

▼M13

5 Na výrobu húb sa môžu používať substráty, ak pozostávajú len z týchto zložiek: 5.1. maštaľný hnoj a živočíšne výkaly (vrátane produktov uvedených v zarážkach 1 až 4 časti A prílohy II k nariadeniu (EHS) č. 2092/91): a) buď pochádzajúce z hospodárstiev vyrábajúcich podľa ekologickej výrobnej metódy; b) alebo spĺňajúce požiadavky uvedené v zarážkach 1 až 4 časti A prílohy II k nariadeniu (EHS) č. 2092/91, len do 25 % ( 20 ), a len ak produkt uvedený v bode 5.1 písm. a) nie je dostupný; 5.2. produkty poľnohospodárskeho pôvodu, ktoré nie sú zahrnuté do bodu 5.1 (napr. slama) pochádzajúce z hospodárstiev vyrábajúcich podľa ekologickej výrobnej metódy; 5.3. chemicky neupravená rašelina; 5.4. drevo neupravené chemickými produktmi po sťatí; 5.5. minerálne produkty uvedené v časti A prílohy II k nariadeniu (EHS) č. 2092/91, voda a pôda.

▼M15 —————

▼M15

B. HOSPODÁRSKE ZVIERATÁ A VÝROBKY Z HOSPODÁRSKYCH ZVIERAT Z TÝCHTO DRUHOV: HOVÄDZÍ DOBYTOK (VRÁTANE DRUHOV BYVOL A BIZÓN), OŠÍPANÉ, OVCE, KOZY, KONE, HYDINA

1. Všeobecné zásady

1.1. Živočíšna výroba je neoddeliteľnou súčasťou mnohých poľnohospodárskych podnikov, ktoré prevádzkujú ekologické poľnohospodárstvo.

1.2. Živočíšna výroba musí prispievať k vyváženosti systémov poľnohospodárskej výroby zabezpečením požiadaviek výživy plodín a zlepšením organickej hmoty pôdy. Môže tak napomáhať zakladať a udržiavať vzájomnú závislosť pôda – rastlina, rastlina – zviera a zviera – pôda. Ako súčasť tohto konceptu nie je výroba bez pôdy („production hors sol“) v súlade s pravidlami tohto nariadenia.

1.3. Využívaním obnoviteľných prírodných zdrojov (maštaľného hnoja, strukovín a kŕmnych plodín) umožňuje systém pestovania plodín/chovu hospodárskych zvierat ako aj systémy pasienkov, aby sa dlhodobo udržiavala a zlepšovala úrodnosť pôdy a prispievajú k rozvoju trvalo udržateľného poľnohospodárstva.

1.4. Ekologický chov hospodárskych zvierat je činnosť súvisiaca s krajinou. Okrem toho, keď to povoľuje výnimka v tejto prílohe, musí mať dobytok prístup do voľného výbehu a počet zvierat na jednotku plochy sa musí obmedziť, aby sa zabezpečilo jednotné riadenie živočíšnej a rastlinnej výroby na výrobnej jednotke, a aby sa tak minimalizovala každá forma znečisťovania, najmä pôdy a povrchovej a podzemnej vody. Počet kusov zvierat musí úzko súvisieť s dostupnou plochou s cieľom zabrániť problémom nadmerného spásania a erózie a umožniť také rozhadzovanie hnoja, aby sa dalo zabrániť každému škodlivému účinku na životné prostredie. Podrobné pravidlá o používaní maštaľného hnoja sú stanovené v oddieli 7.

1.5. Pri ekologickom chove zvierat musia byť všetky hospodárske zvieratá v jednej a tej istej výrobnej jednotke chované v súlade s pravidlami ustanovenými v tomto nariadení.

1.6. Hospodárske zvieratá, ktoré nie sú chované v súlade s ustanoveniami tohto nariadenia, sa však môžu zdržiavať v takomto poľnohospodárskom podniku za predpokladu, že budú chované na plochách, kde sú budovy a parcely jasne oddelené od jednotiek, ktoré vyrábajú v súlade s pravidlami tohto nariadenia a za predpokladu, že ide o iné druhy.

1.7. Ako výnimka z tejto zásady môžu zvieratá, ktorý nie sú chované v súlade s ustanoveniami tohto nariadenia, využívať pasenie na plochách v súlade s týmto nariadením počas ohraničenej obdobia každého roka za predpokladu, že takéto zvieratá pochádzajú z extenzívneho hospodárstva (ako je definované v článku 6 ods. 5 nariadenia (ES) č. 950/97 ( 21 ) alebo pre iné druhy, ktoré sa nespomínajú v uvedenom nariadení, kde počet zvierat na ha zodpovedá 170 kg dusíka ročne/hektár, ako je definované v prílohe VII tohto nariadenia) a za predpokladu, že iné zvieratá, ktoré podliehajú požiadavkám tohto nariadenia, sa nenachádzajú na takomto pasienku v rovnakom čase. Táto výnimka musí byť vopred schválená kontrolným úradom alebo orgánom.

1.8. Ako druhá výnimka z tejto zásady sa môžu zvieratá chované v súlade s ustanoveniami tohto nariadenia pásť na spoločných pozemkoch za predpokladu, že: a) pozemky sa neošetrovali inými výrobkami, ako sú tie, ktoré sú povolené podľa prílohy II tohto nariadenia, a to aspoň počas troch rokov; b) všetky zvieratá, ktoré využívajú príslušnú plochu, ktoré nepodliehajú požiadavkám tohto nariadenia, sú odvodené od extenzívnej výroby, ako je definované v článku 6 ods. 5 nariadenia (ES) č. 950/97; alebo pre iné druhy, ktoré sa nespomínajú v uvedenom nariadení, kde počet zvierat na ha zodpovedá 170 kg dusíka ročne/hektár, ako je definované v prílohe VII tohto nariadenia; c) všetky živočíšne výrobky vyprodukované zo zvierat chovaných v súlade s ustanoveniami tohto nariadenia, pokiaľ využívajú takúto plochu, sa nepokladajú za také, ktoré sú z ekologickej výroby, kým sa dostatočné oddelenie od iných zvierat, ktoré nevyhovujú požiadavkám tohto nariadenia, nemôže dokázať pre uspokojenie kontrolného úradu alebo orgánu.

2. Konverzia

2.1. Konverzie pozemkov súvisiacich s ekologickou živočíšnou výrobou

2.1.1. V prípade konverzie výrobnej jednotky musí celá plocha jednotky používanej na kŕmenie zvierat spĺňať pravidlá ekologického poľnohospodárstva, pričom sa využijú etapy konverzie ustanovené v časti A tejto prílohy týkajúce sa rastlín a rastlinných výrobkov.

2.1.2. Ako výnimka z tejto zásady sa obdobie konverzie môže znížiť na jeden rok pre pastviny, oblasti voľného výbehu a pohybu na čerstvom vzduchu, ktoré využívajú nebylinožravé druhy. Toto obdobie možno znížiť na šesť mesiacov, ak sa v nedávnej minulosti nepoužili na úpravu príslušných plôch výrobky iné, než výrobky uvedené v prílohe II k tomuto nariadeniu. Táto výnimka musí byť vopred schválená kontrolným úradom alebo orgánom.

2.2. Konverzia hospodárskych zvierat a výrobkov z hospodárskych zvierat

2.2.1. V prípade, že sa živočíšne výrobky majú predávať ako ekologické výrobky, musia byť hospodárske zvieratá chované v súlade s pravidlami ustanovenými v tomto nariadení aspoň počas: — 12 mesiacov v prípade koní a hovädzieho dobytka (vrátane druhov byvol a bizón) na produkciu mäsa a v každom prípade aspoň počas troch štvrtín ich života, — šiestich mesiacov v prípade malých prežúvavcov a ošípaných; počas prechodného trojročného obdobia, ktoré končí 24. augusta 2003, je však toto obdobie pre ošípané štyri mesiace, — šiestich mesiacov v prípade zvierat na produkciu mlieka; počas prechodného trojročného obdobia, ktoré končí 24. augusta 2003, je však toto obdobie tri mesiace, — 10 týždňov pre hydinu na produkciu mäsa, ktorá bola prinesená nie viac ako tri dni stará, — šiestich týždňov v prípade hydiny na výrobu vajec.

2.2.2. Ako výnimka z odseku 2.2.1 a pre založenie stáda alebo kŕdľa, môžu sa kravy a malé prežúvavce predávať ako chované ekologicky počas prechodného obdobia, ktoré končí 31. decembra 2003, a to za predpokladu, že: — pochádzajú z extenzívneho hospodárenia, — sú chované v jednotke s ekologickou výrobou až do ich predaja alebo porážky, a to minimálne počas šiestich mesiacov pre kravy a dvoch mesiacov pre malé prežúvavce, — pôvod zvierat je v súlade s podmienkami vyjadrenými vo štvrtej a piatej zarážke odseku 3.4.

2.3. Súbežná konverzia

2.3.1. Ako výnimka z odsekov 2.2.1, 4.2 a 4.4 v prípade, že ide o súbežnú konverziu celej výrobnej jednotky vrátane hospodárskych zvierat, pasienkov a/alebo plôch používaných na kŕmenie zvierat, sa celkové obdobie kombinovanej konverzie tak pre hospodárske zvieratá, pasienky a/alebo aj pre plochy používané na kŕmenie zvierat zredukuje na 24 mesiacov podľa týchto podmienok: a) výnimka sa uplatňuje iba na existujúce zvieratá a ich potomstvo a zároveň taktiež na plochy používané na kŕmenie zvierat/pasenie pred začatím konverzie; b) zvieratá sa kŕmia hlavne výrobkami z výrobnej jednotky.

3. Pôvod zvierat

3.1. Pri výbere plemien a rodov sa musí brať do úvahy schopnosť zvierat prispôsobovať sa miestnym podmienkam; ich životaschopnosť a ich odolnosť voči chorobám. Okrem toho sa vyberajú plemená a rody tak, aby sa zabránilo špecifickým ochoreniam alebo zdravotným problémom, ktoré súvisia s niektorými plemenami alebo rodmi používanými v intenzívnej výrobe (napr. stresový syndróm u ošípaných, PSE syndróm, náhla smrť, samovoľný potrat, ťažký pôrod vyžadujúci cisársky rez, atď.). Majú sa uprednostňovať pôvodné plemená a rody.

3.2. Hospodárske zvieratá musia pochádzať z chovných jednotiek, ktoré spĺňajú pravidlá o rôznych druhoch živočíšnej výroby ustanovené v článku 6 a v tejto prílohe. Takýto systém sa musí uplatňovať počas ich celého života.

3.3. Ako prvá výnimka, podliehajúc predchádzajúcemu schváleniu kontrolným úradom alebo orgánom, môžu prejsť konverziou hospodárske zvieratá nachádzajúce sa v jednej výrobnej jednotke, ktoré nespĺňajú pravidlá tohto nariadenia.

3.4. ►M26 Na základe druhej odchýlky, ak sa zakladá stádo alebo kŕdeľ po prvýkrát a nie je dostupné potrebné množstvo chovných zvierat, môžu byť prijaté do chovnej jednotky dobytka hospodárske zvieratá za nasledujúcich podmienok: ▼M31 — nosnice určené na produkciu vajec a hydina na mäso musia mať menej ako tri dni, ▼M15 — mladé byvoly na chovné účely musia byť mladšie ako 6 mesiacov, — teľatá a žriebätá na chovné účely musia byť odchované podľa pravidiel tohto nariadenia hneď po odstavení a v každom prípade musia mať menej ako 60 dní, — jahňatá a kozľatá na chovné účely musia byť odchované podľa pravidiel tohto nariadenia hneď po odstavení a v každom prípade, nesmú byť staršie ako 60 dní, — prasatá na chovné účely musia byť odchované podľa pravidiel tohto nariadenia hneď po odstavení a musia vážiť menej ako 35 kg. ◄

▼M31

3.5. Táto odchýlka musí byť potvrdená kontrolnými úradmi alebo orgánmi.

3.6. V rámci tretej výnimky môže príslušný kontrolný úrad alebo orgán schváliť obnovenie alebo opätovné ustanovenie stáda alebo kŕdľa, keď nie sú k dispozícii zvieratá z ekologického chovu, ak v nasledovných prípadoch: a) pri vysokej úmrtnosti zvierat spôsobenej zdravotnými alebo katastrofickými okolnosťami; b) nosnice na produkciu vajec a hydina na produkciu mäsa mladšia ako tri dni; c) ciciaky na chovné účely, ktoré musia byť chované podľa pravidiel tohto nariadenia len čo sú odstavené a vážia do 35 kg. Prípad c) je schválený na prechodné obdobie, ktoré vyprší 31. júla 2006.

3.7. Bez ohľadu na ustanovenia v bodoch 3.4 a 3.6, v prípade, že nie sú k dispozícii ekologicky chované nosnice, a sú mladšie ako 18 mesiacov, môžu byť za nasledovných podmienok dané do ekologického chovu za dodržania nasledovných podmienok: — po schválení príslušným orgánom, a — od 31. decembra roku 2005 sa ustanovenia prílohy I v odseku 4 (krmivo) a odseku 5 (predchádzanie chorobám a veterinárna liečba), budú uplatňovať na nosnice, ktoré nepochádzajú z ekologického chovu a majú byť začlenené do ekologického chovu.

▼M15

3.8. Ako štvrtá výnimka, s podmienkou maximálneho počtu 10 % dospelých koní alebo hovädzieho dobytka (vrátane druhov byvol a bizón) a 20 % dospelých ošípaných, oviec a kôz, sa môžu každoročne dovážať zvieratá ako samičky (nulliparous) z fariem s neekologickým chovom, na dopĺňanie prirodzeného rastu a na obnovenie stáda alebo kŕdľa, ak nie sú dostupné ekologicky chované zvieratá a iba vtedy, ak to povolil kontrolný úrad alebo orgán.

3.9. Percentuálny podiel vo vyššie uvedenej výnimke sa neuplatňuje na výrobnú jednotku, kde je menej ako 10 koní alebo kusov hovädzieho dobytka, alebo kde je menej ako päť ošípaných, oviec alebo kôz. Pre takéto jednotky sa každé obnovenie, ako sa spomína vyššie, obmedzí na maximálne jedno zviera za rok.

3.10. ►M26 Po stanovisku a súhlase inšpekčného orgánu alebo orgánu sa tieto percentá môžu zvýšiť až na úroveň 40 %, v týchto prípadoch: — pri väčšinovom rozšírení pri chove dobytka, — ak sa mení plemeno, — ak sa vyvíja nová chovná špecializácia, — ak ohrozeným plemenám hrozí vyhynutie. Zvieratá týchto plemien nesmú nevyhnutne byť nezapustené. ◄

3.11. Ako piata výnimka je možné dovážať samcov na plemeno z fariem s neekologickou výrobou za predpokladu, že zvieratá sa následne chovajú a vždy kŕmia v súlade s pravidlami uvedenými v tomto nariadení.

3.12. V prípade hospodárskych zvierat prichádzajúcich z jednotiek, ktoré nevyhovujú tomuto nariadeniu, sa musia v súlade s podmienkami a obmedzeniami, ktoré sú vyššie stanovené v odsekoch 3.3 až 3.11, sledovať obdobia uvedené v odseku 2.2.1, ak sa výrobky majú predávať ako také, ktoré pochádzajú z ekologickej výroby a počas vyššie uvedených období musia byť splnené všetky pravidlá ustanovené v tomto nariadení.

3.13. V prípade hospodárskych zvierat získaných z jednotiek, ktoré nie sú v súlade s týmto nariadením, sa musí osobitná pozornosť venovať opatreniam pre zdravie zvierat. Kontrolný úrad alebo orgán musí v závislosti od miestnych okolností uplatňovať osobitné opatrenia, ako sú monitorovacie previerky a karanténne obdobia.

3.14. Do 31. decembra 2003 predloží Komisia správu týkajúcu sa dostupnosti pôvodne chovaných hospodárskych zvierat s cieľom predložiť prípadne stálemu výboru návrh zameraný na zabezpečenie toho, aby celá ekologická výroba mäsa pochádzala zo zvierat, ktoré sa narodili a chovali na farmách s ekologickou výrobou.

4. Krmivo

4.1. Krmivo je zamerané viac na zabezpečenie kvality výroby ako na maximalizáciu výroby, pokiaľ sa spĺňajú nutričné požiadavky hospodárskych zvierat na rôznych stupňoch ich vývoja. Výkrmové postupy sa povoľujú, pokiaľ sú zmeniteľné na každom stupni chovného procesu. Nútené kŕmenie je zakázané.

4.2. Hospodárske zvieratá sa musia kŕmiť ekologicky vyrobenými krmivami.

4.3. ►M26 Dobytok musí byť chovaný v súlade s pravidlami ustanovenými v tejto prílohe, krmivom z jednotky alebo, ak to nie je možné, krmivom z iných jednotiek a podnikov podľa ustanovení tohto nariadenia. Taktiež v prípade bylinožravcov, okrem obdobia, keď sa zvieratá pasú, sa aspoň 50 % krmiva získava z hospodárskej jednotky alebo v prípade, že je to neuskutočniteľné, spoluprácou s inými ekologickými hospodárstvami. ◄

4.4. V priemere až do 30 % receptúr kŕmnych dávok môže zahŕňať konverzné krmivá. Ak konverzné krmivá pochádzajú z jednotky vlastného poľnohospodárskeho podniku, môže sa tento percentuálny podiel zvýšiť na 60 %. ►M23 Tieto čísla majú udávať percentuálny podiel sušiny krmív poľnohospodárskeho pôvodu. ◄

4.5. Základom krmiva mladých cicavcov musí byť prírodné mlieko, a to prednostne materské mlieko. Všetky cicavce sa musia kŕmiť prírodným mliekom, a to v závislosti od príslušných druhov, počas určitého minimálneho obdobia, ktorá je tri mesiace pre hovädzí dobytok (vrátane druhu byvol a bizón) a pre kone, 45 dní pre ovce a kozy a 40 dní pre ošípané.

4.6. Kde je to dôležité, určia členské štáty územia alebo oblasti, kde je možné praktizovať presun zvierat (vrátane sťahovania zvierat na horské pasienky) bez toho, aby boli dotknuté ustanovenia o kŕmení hospodárskych zvierat uvedené v tejto prílohe.

4.7. Základom chovných systémov pre bylinožravce musí byť čo najväčšie využitie pastvín podľa dostupnosti pasienkov počas rôznych ročných období. Aspoň 60 % sušiny v denných dávkach musí pozostávať z objemového krmiva, z čerstvého alebo suchého krmiva, alebo zo siláže. Napriek tomu môže kontrolný úrad alebo orgán povoliť zníženie na 50 % pre mliečny dobytok maximálne počas troch mesiacov na začiatku laktácie.

4.8. ►M32 Na základe výnimky z bodu 4.2. sa povoľuje používanie obmedzeného podielu konvenčných krmív poľnohospodárskeho pôvodu, ak poľnohospodári uspokojivo preukážu inšpekčnému orgánu alebo úradu členského štátu, že nie sú schopní získať krmivo vyrobené výlučne ekologickým spôsobom. Maximálne povolené percento konvenčných krmív na dvanásťmesačné obdobie je: a) pre bylinožravce: 5 % počas obdobia od 25. augusta 2005 do 31. decembra 2007; b) pre ostatné druhy zvierat: — 15 % počas obdobia od 25. augusta 2005 do 31. decembra 2007, — 10 % počas obdobia od 1. januára 2008 do 31. decembra 2009, — 5 % počas obdobia od 1. januára 2010 do 31. decembra 2011. Tieto hodnoty sa vypočítajú každoročne ako percentuálny podiel sušiny v krmivách poľnohospodárskeho pôvodu. Maximálne povolené percento konvenčných krmív v dennej dávke, s výnimkou každoročného obdobia presunu hospodárskych zvierat, musí zodpovedať 25 %, ktoré sa vypočítajú ako percentuálny podiel sušiny. ◄

4.9. ►M22 Príslušné orgány členských štátov môžu odchylkou od odseku 4.8 povoliť, ak sú straty na produkcii krmiva alebo ak boli nariadené obmedzenia, najmä v dôsledku výnimočných meteorologických podmienok, vypuknutia infekčných chorôb, kontaminácie toxickými látkami alebo v dôsledku požiarov, na obmedzené obdobie a pre určité územie vyšší percentuálny podiel konvenčných krmív, ak je takéto povolenie nevyhnutné. Po súhlase príslušného orgánu musí štátny inšpekčný subjekt alebo orgán uplatniť túto odchýlku u jednotlivých prevádzkovateľov. Členské štáty sa informujú navzájom a Komisiu o výnimkách, ktoré udelili. ◄

▼M26 —————

▼M15

4.11. Do dennej dávky pre ošípané a hydinu sa musí pridávať objemové, čerstvé alebo suché krmivo alebo siláž.

4.12. Ako aditíva a pomôcky pri spracovaní, prípadne do siláže sa môžu použiť iba výrobky vymenované v prílohe II, časť D, oddiely 1.5 a 3.1.

4.13. Konvenčné kŕmne materiály poľnohospodárskeho pôvodu sa môžu použiť na kŕmenie zvierat iba vtedy, ak sú v zozname prílohy II, časť C, oddiel 1 (kŕmne materiály rastlinného pôvodu), podliehajúc obmedzeniam množstva, ktoré predpisuje táto príloha a iba vtedy, ak sa vyrobili alebo pripravili bez použitia chemických roztokov.

4.14. Kŕmne materiály živočíšneho pôvodu (vyrobené konvenčne alebo ekologicky) sa môžu použiť iba vtedy, ak sú v zozname v prílohe II, časť C oddiel 2 a podliehajú obmedzeniam množstva, ktoré predpisuje táto príloha.

4.15. Časť C, oddiely 1, 2, 3 a časť D prílohy II sa preveria najneskôr 24. augusta 2003 s cieľom odstrániť v dostatočnom množstve v rámci spoločenstva najmä konvenčné kŕmne materiály poľnohospodárskeho pôvodu vyrobené ekologicky.

4.16. S cieľom uspokojiť nutričné požiadavky hospodárskych zvierat je možné použiť na kŕmenie zvierat iba výrobky vymenované v prílohe II, časť C, oddiel 3 (kŕmne materiály minerálneho pôvodu) a v časti D, oddiely 1.1 (stopové prvky) a 1.2 (vitamíny, provitamíny a chemicky riadne definované látky majúce podobný účinok).

4.17. ►M26 Iba výrobky uvedené v zozname prílohy II, časť D, sekcia 1.3 (enzýmy), 1.4 (mikroorganizmy), 1.5 (konzervačné látky), 1.6 (viažuce, protispekavé a zrážacie látky v krmivách), 1.7 (antioxidačné látky), 1.8 (silážne doplnkové látky), 2 (určité výrobky, ktoré sa používajú vo výžive zvierat) a 3 (pomocné prípravky používané na výrobu krmív) sa môžu použiť na kŕmenie zvierat na účely naznačené so zreteľom na uvedené kategórie. Antibiotiká, kokcidiostatiká, lieky, látky na podporu rastu alebo iné látky určené na stimuláciu rastu alebo produkcie sa v kŕmení zvierat nesmú používať. ◄

4.18. Krmivá, kŕmne materiály, kŕmne aditíva do kŕmnych zmesí, pomocné materiály na spracovanie krmív a niektoré výrobky používané vo výžive zvierat nesmú byť vyrobené s použitím geneticky modifikovaných organizmov alebo z nich odvodených výrobkov.

5. Predchádzanie chorobám a veterinárna liečba

5.1. Predchádzanie chorobám pri ekologickej živočíšnej výrobe sa zakladá na týchto zásadách: a) výber primeraných plemien alebo rodov zvierat podľa podrobných údajov v oddieli 3; b) uplatňovanie zásad chovu hospodárskych zvierat primeraných pre požiadavky každého druhu zvierat, podporovanie silnej odolnosti voči chorobám a predchádzanie infekciám; c) používanie krmiva vysokej kvality spolu s pravidelným pohybom zvierat a vypúšťaním na pasienky, ktoré majú vplyv na podporu prirodzenej imunologickej obrany zvierat; d) zabezpečenie primeranej hustoty hospodárskych zvierat, a tým zabránenie prehusteniu stavov a všetkým následným zdravotným problémom zvierat.

5.2. Vyššie uvedené zásady by mali obmedzovať zdravotné problémy zvierat tak, aby sa dali kontrolovať najmä prevenciou.

5.3. V prípade, že zviera ochorie alebo sa zraní napriek všetkým vyššie uvedeným preventívnym opatreniam, musí sa ihneď ošetriť, ak je to nevyhnutné izolovane a vhodným spôsobom ustajnenia.

5.4. Použitie výrobkov veterinárnej medicíny v ekologickom farmárstve je v súlade s týmito zásadami: a) fytoterapeutické výrobky (napr. rastlinné extrakty (vrátane antibiotík), esencie, atď.), homeopatické výrobky (napr. rastlinné, živočíšne alebo minerálne látky) a stopové prvky a výrobky vymenované v časti C, oddiel 3 prílohy II sa použijú prednostne pred syntetizovanými alopatickými výrobkami veterinárnej medicíny alebo pred antibiotikami za predpokladu, že majú skutočný terapeutický účinok pre daný druh zvierat ako aj pre stav, pre ktorý je liečba určená; b) v prípade, že použitie vyššie uvedených výrobkov sa neukáže byť účinným alebo je nepravdepodobné, že bude účinné v boji s chorobou alebo so zranením a liečba je dôležitá, aby sa zabránilo utrpeniu zvieraťa alebo nešťastiu zvieraťa, môžu sa použiť chemicky vyrobené alopatické výrobky veterinárnej medicíny alebo antibiotiká podľa zodpovednosti veterinára; c) použitie chemicky vyrobených alopatických výrobkov veterinárnej medicíny alebo antibiotík pre preventívnu liečbu je zakázané;

5.5. Okrem vyššie uvedených zásad sa uplatňujú tieto pravidlá: a) zakazuje sa použitie látok na podporu rastu alebo výrobkivity (vrátane antibiotík, coccidiostatík a iných umelých pomôcok pre účely rastovej stimulácie) a použitie hormónov alebo podobných látok na kontrolu reprodukcie (napr. indukciu alebo synchronizáciu estrónu) alebo na iné účely. Napriek tomu sa hormóny môžu podávať jednotlivým zvieratám ako forma terapeutickej veterinárnej liečby; b) povoľujú sa veterinárne liečby zvierat alebo starostlivosť o budovy, vybavenia a zariadenia, ktoré sú povinné podľa vnútroštátnych právnych predpisov alebo právnych predpisov spoločenstva, vrátane použitia imunologických výrobkov veterinárnej medicíny, ak sa zistí výskyt ochorenia v špecifickej oblasti, v ktorej je umiestnená výrobná jednotka.

5.6. Vždy, keď sa majú použiť výrobky veterinárnej medicíny, musí sa zreteľne zaznačiť druh výrobku (vrátane údajov o aktívnej farmaceutickej látke, ktorú obsahuje) spolu s podrobnou diagnózou; dávkovanie; spôsob podávania; dĺžka liečby a zákonná lehota vyradenia. Takéto informácie sa musia oznámiť kontrolnému úradu alebo orgánu skôr, ako sa hospodárske zvieratá alebo živočíšne výrobky predajú ako ekologicky vyrobené. Liečené hospodárske zvieratá sa musia jasne označiť, v prípade väčších zvierat jednotlivo; jednotlivo alebo hromadne v prípade hydiny a malých zvierat.

5.7. Lehota vyradenia zvieraťa medzi posledným podaním alopatických výrobkov veterinárnej medicíny zvieraťu za normálnych podmienok použitia a výroba ekologicky vyrábaných potravín z takýchto zvierat sa musí rovnať dvojnásobku lehoty vyradenia alebo v prípade, keď takáto lehota nie je bližšie určená, musí byť 48 hodín.

5.8. S výnimkou vakcinácií, liečby na ochorenia parazitmi a prípadov všetkých projektov povinného vyhubenia, ktoré ustanovia členské štáty v prípade, keď zviera alebo skupina zvierat obdrží viac než tri cykly liečby s chemicky vyrobenými alopatickými výrobkami veterinárnej medicíny alebo antibiotikami počas jedného roka (alebo viac než jeden cyklus liečby, keď je ich produktívny životný cyklus menej než jeden rok), nesmú sa príslušné hospodárske zvieratá alebo z nich odvodené výrobky predávať ako výrobky, ktoré sa vyrobili v súlade s týmto nariadením a hospodárske zvieratá sa musia podrobiť obdobiam konverzie ustanoveným v oddieli 2 tejto prílohy, podliehajúc dohode kontrolného úradu alebo orgánu.

6. Spôsoby riadenia hospodárstva, preprava a označovanie výrobkov z hospodárskych zvierat

6.1. Spôsoby hospodárenia

6.1.1. Základom reprodukcie ekologicky chovaných hospodárskych zvierat by v podstate mali byť prirodzené metódy. Napriek tomu je povolená umelá inseminácia. Iné formy umelej alebo asistovanej reprodukcie (napríklad prenos embrya) sú zakázané.

6.1.2. Operácie takého druhu ako sú pripevňovanie elastických pásikov na chvosty oviec, kupírovanie chvosta, orezávanie zubov, pristrihovanie zobáka a odstraňovanie rohov sa v ekologickom poľnohospodárstve nesmú vykonávať systematicky. Kontrolný úrad alebo orgán však môže povoliť niektoré z takýchto operácií z bezpečnostných dôvodov (napríklad odstraňovanie rohov u malých zvierat) alebo v prípade, že ich zámerom je zlepšenie zdravia, správnej starostlivosti alebo hygieny hospodárskych zvierat. Takéto operácie musí v najprimeranejšom veku vykonávať kvalifikovaný personál a každé utrpenie zvierat sa musí zredukovať na minimum.

6.1.3. Fyzická kastrácia sa povoľuje s cieľom udržať kvalitu výrobkov a tradičných spôsobov výroby (ošípané mäsového typu, mladé býky, kapon, atď.) ale iba za podmienok stanovených v poslednej vete odseku 6.1.2.

6.1.4. Zakazuje sa držať hospodárske zvieratá priviazané. Ako výnimku z tejto zásady môže kontrolný úrad alebo orgán však povoliť, aby sa takýto spôsob praktizoval pre jednotlivé zvieratá na základe zdôvodnenia prevádzkovateľom, že je to potrebné z bezpečnostných dôvodov alebo dôvodov správnej starostlivosti, a že takéto priviazanie bude iba na obmedzený čas.

6.1.5. Ako výnimka z ustanovení uvedených v odseku 6.1.4 je možné priväzovanie dobytka v budovách, ktoré existovali už pred 24. augustom 2000, a to za predpokladu, že sa im zabezpečí pravidelný pohyb a že chov sa uskutočňuje v súlade s požiadavkami na pohodlie v priestoroch s pohodlnou podstielkou a pri individuálnom hospodárení. Táto výnimka, ktorú musí povoliť kontrolný úrad alebo orgán, sa uplatní počas prechodného obdobia, ktoré skončí 31. decembra 2010.

6.1.6. Ako ďalšia výnimky je možné priväzovať dobytok v malých hospodárstvách v prípade, že nie je možné držať dobytok v skupinách primeraných požiadavkám ich správania, a to za predpokladu, že aspoň dvakrát do týždňa majú prístup na pasienky, von na čerstvý vzduch alebo do voľného výbehu. Táto výnimka, ktorú musí povoliť kontrolný úrad alebo orgán, sa uplatňuje na hospodárstva, ktoré spĺňajú prirodzené pravidlá týkajúce sa ekologickej produkcie hospodárskych zvierat s účinnosťou do 24. augusta 2000 alebo v prípade, že takéto pravidlá neexistujú, súkromné normy schválené a uznávané členskými štátmi.

6.1.7. Najneskôr 31. decembra 2006 predloží Komisia správu o vykonávaní ustanovení odseku 6.1.5.

6.1.8. V prípade, že sa hospodárske zvieratá chovajú v skupinách, musí veľkosť skupiny závisieť od stupňa ich vývoja a od potrieb správania sa príslušných druhov. Chov hospodárskych zvierat v podmienkach alebo na strave, ktoré by podporovali anémiu, je zakázaný.

6.1.9. Minimálny jatočný vek v prípade hydiny je: 81 dní pre kurčatá, 150 dní pre kapúnov, 49 dní pre pekingské kačice, 70 dní pre kačice pižmové, 84 dní pre káčery pižmové, 92 dní pre divé kačice (Mallard), 94 dní pre perličky, 140 dní pre morky a husi na pečenie. V prípade, že výrobcovia neuplatnia vyššie uvedený minimálny vek pre porážanie, musia použiť pomalšie rastúce rody.

6.2. Preprava

6.2.1. Preprava hospodárskych zvierat sa musí uskutočňovať tak, aby sa obmedzil stres, ktorým trpia zvieratá, a to v súlade s príslušnými platnými vnútroštátnymi právnymi predpismi alebo právnymi predpismi spoločenstva. Nakladanie a vykladanie sa musí vykonávať opatrne a bez použitia akékoľvek druhu elektrickej stimulácie s cieľom donucovania zvierat. Zakazuje sa používať akékoľvek alopatické utišujúce prostriedky pred prepravou a počas prepravy.

6.2.2. Počas obdobia pred porážkou a v čase porážky sa musí so zvieratami zaobchádzať takým spôsobom, aby sa stres zredukoval na minimum.

6.3. Označovanie živočíšnych výrobkov

6.3.1. Hospodárske zvieratá a výrobky z nich sa musia označovať na všetkých stupňoch ich produkcie, prípravy, prepravy a obchodovania.

7. Maštaľný hnoj

7.1. Celkové množstvo hnoja, ako je definované v smernici 91/676/EHS, ( 22 ) ktoré sa použije v poľnohospodárskom podniku nesmie prekročiť 170 kg dusíka za rok/hektár používanej poľnohospodárskej pôdy, množstvo je bližšie určené v prílohe III vyššie uvedenej smernice. V prípade potreby sa zníži celková zaťaženosť pasienka, aby sa zabránilo prekročeniu vyššie uvedenej hranice.

7.2. Na určenie vyššie uvedenej primeranej hustoty hospodárskych zvierat stanovia príslušné úrady členských štátov jednotky hospodárskych zvierat zodpovedajúce 170 kg dusíka za rok/hektár používanej poľnohospodárskej pôdy pre rôzne kategórie zvierat, pričom pre usmernenie použijú počty zvierat ustanovené v prílohe VII.

7.3. Členské štáty oznámia Komisii a ostatným členským štátom každú odchýlku od takéhoto počtu a poskytnú zdôvodnenie oprávňujúce také zmeny. Táto požiadavka sa vzťahuje iba na výpočet maximálneho počtu hospodárskych zvierat, aby sa zabezpečilo, že hranica 170 kg dusíka za rok/hektár sa neprekročí. Týmto nebude dotknutá zaťaženosť pasienkov na účely zdravia a pohodlia zvierat ustanovené v oddieli 8 a v prílohe VIII.

7.4. Hospodárstva s ekologickou výrobou môžu nadviazať spoluprácu ►M22 výlučne ◄ s inými hospodárstvami a podnikmi, ktoré sú v súlade s ustanoveniami tohto nariadenia s cieľom rozhadzovať nadbytočný hnoj z ekologickej výroby. Maximálna hranica 170 kg dusíka za rok/hektár používanej poľnohospodárskej pôdy sa vypočíta na základe všetkých jednotiek s ekologickou výrobou, ktoré sú zapojené do takejto spolupráce.

7.5. Členské štáty môžu zaviesť nižšie limity ako tie, ktoré sú špecifikované v odsekoch 7.1 až 7.4, pričom sa zohľadní charakteristika príslušnej oblasti, aplikácia iných dusíkatých priemyselných hnojív do tejto pôdy a prívod dusíka do plodín z pôdy.

7.6. Skladovacie zariadenia pre živočíšny hnoj musia mať takú kapacitu, aby zabraňovali znečisťovaniu vody priamym vyprázdňovaním alebo odtekaním a infiltráciou pôdy.

7.7. Na zabezpečenie rozumného riadenia hnojenia musí kapacita takéhoto skladovacieho zariadenia pre maštaľný hnoj prevyšovať skladovaciu kapacitu požadovanú počas najdlhšieho obdobia roka, v ktorom by každá aplikácia priemyselného hnojiva do pôdy bola buď neprimeraná (v súlade s predpismi o dobrej poľnohospodárskej praxi, ktoré zaviedli členské štáty), alebo keď je takáto aplikácia hnoja zakázaná v prípadoch, keď sa výrobná jednotka nachádza v rámci citlivej zóny, ktorú je možné nitrátmi poškodiť.

8. Plochy voľného chovu a ustajnenie hospodárskych zvierat

8.1. Všeobecné zásady

8.1.1. Podmienky pre ustajnenie hospodárskych zvierat musia spĺňať biologické a etologické potreby hospodárskych zvierat (napr. potreby správania, pokiaľ ide o primeranú slobodu pohybu a pohodlie). Hospodárske zvieratá musia mať ľahký prístup k potrave a vode. Izolácia, kúrenie a vetranie budovy musia zabezpečiť, aby sa prúdenie vzduchu, prašnosť, teplota, relatívna vlhkosť vzduchu a koncentrácia plynov udržiavali v rámci hraníc, ktoré nie sú škodlivé pre zvieratá. Budova musí umožňovať dostatok prirodzeného vetrania a prístup svetla.

8.1.2. Voľná plocha, plochy pre pohyb na čerstvom vzduchu alebo voľné výbehy musia v prípade potreby poskytovať dostatočnú ochranu proti dažďu, vetru, slnku a extrémne vysokým teplotám, ktoré sú závislé od miestnych poveternostných podmienok a príslušného plemena.

8.2. Hustota zvierat a zabránenie nadmernému spásaniu

8.2.1. V oblastiach s primeranými klimatickými podmienkami, ktoré umožňujú, aby zvieratá žili vonku, nebude ustajňovanie hospodárskych zvierat povinné.

8.2.2. Hustota zvierat v budovách zabezpečí pohodlie a dobrý stav zvierat, čo závisí najmä od druhov, plemena a veku zvierat. Taktiež sa pritom zohľadnia potreby správania sa zvierat, ktoré závisia najmä od veľkosti skupiny a pohlavia zvieraťa. Optimálna hustota sa bude snažiť zabezpečiť pohodlie zvieraťa tým, že mu poskytne dostatočný priestor, aby mohlo prirodzene stáť, ľahko si ľahnúť, otočiť sa, upraviť sa, zaujať všetky prirodzené polohy a robiť všetky prirodzené pohyby, ako sú naťahovanie sa a trepotanie krídlami.

8.2.3. Minimálne plochy pre vnútorné ustajnenie a plochy pre vonkajší pohyb a iné vlastnosti ustajnenia pre rôzne druhy a kategórie zvierat sú ustanovené v prílohe VIII.

8.2.4. Hustota zvierat vonku na pasienku pri chove hospodárskych zvierat na pasienkoch, lúkach, vresoviskách, močariskách, vresovcoch a iných prírodných a poloprírodných prostrediach musí byť dosť nízka, aby sa zabránilo rozdupaniu pôdy a nadmernému spásaniu vegetácie.

8.2.5. Budovy, ohrady, vybavenie a náradie sa musia dôkladne čistiť a dezinfikovať, aby sa zabránilo prenosu infekcie a vnášaniu organizmov prenášajúcich choroby. Pre takéto čistenie a dezinfekciu budov a zariadení pre hospodárske zvieratá sa môžu použiť iba výrobky vymenované v časti E prílohy II. Výkaly, moč a nezožratá alebo rozliata potrava sa musia odstraňovať tak často, ako je to potrebné, aby sa minimalizoval zápach a aby sa zabránilo prilákaniu hmyzu a hlodavcov. Na vylúčenie hmyzu a iných škodcov z budov a iných zariadení, kde sa chovajú hospodárske zvieratá, sa môžu použiť iba výrobky vymenované v časti B, oddiel 2, prílohy II.

8.3. Cicavce

8.3.1. S výhradou ustanovení v odseku 5.3 musia mať všetky cicavce prístup na pasienky alebo na plochy pre pohyb na čerstvom vzduchu alebo na voľné výbehy, ktoré môžu byť čiastočne zakryté a musia mať možnosť využívať takéto plochy vždy, keď im to dovoľujú fyziologické podmienky zvieraťa, poveternostné podmienky a stav terénu, kým neexistujú požiadavky spoločenstva alebo vnútroštátne požiadavky týkajúce sa špecifických zdravotných problémov zvierat, ktoré to zabraňujú. Bylinožravce musia mať prístup na pasienky vždy, keď to dovoľujú podmienky.

8.3.2. V prípadoch, keď bylinožravce majú prístup na pasienky počas obdobia pasenia a keď systém zimného ustajnenia umožňuje zvieratám voľnosť pohybu, je možné odstúpiť od povinnosti poskytnúť plochy pre pohyb na čerstvom vzduchu alebo voľné výbehy počas zimných mesiacov.

8.3.3. Napriek poslednej vete odseku 8.3.1 musia mať býky viac ako rok staré prístup na pasienky alebo na plochy pre pohyb na čerstvom vzduchu alebo do voľných výbehov.

8.3.4. Ako výnimka z odseku 8.3.1 sa posledná výkrmová fáza u hovädzieho dobytka, ošípaných a oviec na mäso musí uskutočňovať vo vnútri za predpokladu, že toto obdobie vo vnútri nepresahuje jednu pätinu obdobia ich života a v každom prípade maximálne počas troch mesiacov.

8.3.5. Maštale pre hospodárske zvieratá musia mať hladkú ale nešmykľavú podlahu. Aspoň polovica celkovej plochy podlahy musí byť pevná, to znamená, že nemá roštovú alebo mriežkovú podložku.

8.3.6. Ustajnenie musí byť vybavené pohodlnou, čistou a suchou plochou dostatočnej veľkosti na ležanie/oddych, ktorá musí pozostávať z pevnej konštrukcie, ktorá nie je roštová. V oddychovej časti musí byť zabezpečené dostatočné množstvo suchej podstielky z roztrúseného podstielkového materiálu. Podstielka musí pozostávať zo slamy alebo vhodného prírodného materiálu. Podstielku je možné vylepšiť a obohatiť akýmkoľvek minerálnym výrobkom, ktorý je povolený na použitie ako priemyselné hnojivo v ekologickom poľnohospodárstve v súlade s časťou A prílohy II.

8.3.7. Pokiaľ ide o chov teliat, od 24. augusta 2000 musia byť všetky hospodárstva bez výnimky v súlade so smernicou 91/629/EHS, ( 23 ) ktorou sa ustanovujú minimálne normy na ochranu teliat. Po dosiahnutí veku jedného týždňa je ustajňovanie teliat v samostatných boxoch zakázané.

8.3.8. Pokiaľ ide o chov ošípaných, od 24. augusta 2000 musia byť všetky hospodárstva v súlade so smernicou rady 91/630/EHS, ( 24 ) ktorou sa ustanovujú minimálne normy na ochranu ošípaných. Prasnice však musia byť v skupinách s výnimkou posledného štádia gravidity a počas obdobia dojčenia. Prasiatka sa nesmú držať na rovných doskách alebo v kotercoch. Plochy na voľný pohyb musia umožňovať zvieratám vypúšťať trus a rýpať sa. S cieľom rýpania sa je možné použiť rôzne substráty.

8.4. Hydina

8.4.1. Hydina sa musí chovať za podmienok voľného pohybu a nesmie sa držať v klietkach.

8.4.2. Vodné vtáctvo musí mať prístup k potoku, rybníku alebo jazeru vždy, keď to dovoľujú poveternostné podmienky, aby sa rešpektovalo pohodlie zvierat alebo hygienické podmienky.

8.4.3. Budovy pre všetky druhy hydiny musia spĺňať tieto podmienky: — aspoň jedna tretina musí byť pevná, to znamená bez roštových alebo mriežkových konštrukcií a musí byť pokrytá výstelkovým materiálom, ako sú slama, hobliny z dreva, piesok alebo rašelina; — v hydinárskych zariadeniach pre nosnice musí byť dostatočne veľká časť podlažnej plochy dostupnej pre sliepky uspôsobená pre zozbieranie vtáčieho trusu; — musia mať bidlá takej veľkosti a počtu, ktoré sú primerané veľkosti skupiny a vtákom, ako je ustanovené v prílohe VIII; — musia mať priechody na vstup a výstup takej veľkosti, ktorá je primeraná zvieratám a takéto priechody musia mať kombinovanú dĺžku aspoň 4 m na 100 m2 plochy haly, ktorá je pre vtáky k dispozícii; — žiadna hydináreň nesmie obsahovať viac než: — 4 800 kurčiat, 3 000 nosníc, 5 200 perličiek, 4 000 kačíc pižmových alebo pekingských kačíc, alebo 3 200 káčerov pižmových, alebo iných kačíc, 2 500 kapúnov, husí alebo moriek; — celková úžitková plocha hál pre hydinu na produkciu mäsa každej samostatnej výrobnej jednotky nesmie prevyšovať 1 600 m2.

8.4.4. V prípade nosníc je možné nahradiť prirodzené svetlo umelým osvetlením, aby sa zabezpečilo maximálne 16 hodín svetla za deň s nepretržitým nočným časom oddychu bez umelého osvetlenia aspoň počas ôsmich hodín.

8.4.5. Hydina musí mať umožnený voľný výbeh vždy, keď to dovoľujú poveternostné podmienky a vždy keď je to možné, musia mať umožnený takýto výbeh aspoň počas tretiny ich života. Takéto plochy voľného výbehu musia byť pokryté hlavne vegetáciou, musia byť zabezpečené ochranným zariadením a musia dovoľovať zvieratám, aby mali ľahký prístup k primeranému množstvu napájacích a kŕmnych žľabov.

8.4.6. Zo zdravotných dôvodov musia byť haly hospodárskych zvierat vyprázdnené medzi každou skupinou chovanej hydiny. Počas tohto času musia byť budovy a inštalácie očistené a dezinfikované. Okrem toho po ukončení chovu každej skupiny hydiny sa musia výbehy nechať prázdne, aby sa umožnilo opätovné vyrastenie vegetácie a taktiež zo zdravotných dôvodov. Členské štáty stanovia obdobie, počas ktorého musia výbehy zostať prázdne a oznámia svoje rozhodnutie Komisii a ostatným členským štátom. Tieto požiadavky sa neuplatňujú na malé množstvá hydiny, ktorá nie je chovaná s možnosťou výbehov a ktorá má voľnosť priestoru počas celého dňa.

▼M38

8.4.7. Bez ohľadu na ustanovenia stanovené v bodoch 8.4.2 a 8.4.5 sa hydina môže držať v chovných halách v prípade, že sa obmedzeniami, vrátane veterinárnych obmedzení prijatými na základe právnych predpisov Spoločenstva na ochranu verejného zdravia alebo zdravia zvierat, zabraňuje prístupu alebo zakazuje prístup hydiny do voľných výbehov. V prípade, že sa hydina drží v chovných halách, má zabezpečený stály prístup k dostatočnému množstvu objemového krmiva a vhodného materiálu s cieľom uspokojiť etologické potreby hydiny Komisia do 15. októbra 2006 preskúma uplatňovanie tohto odseku, najmä pokiaľ ide o požiadavky na životné podmienky zvierat.

▼M15

8.5. Všeobecná výnimka o ustajňovaní hospodárskych zvierat

8.5.1. Ako výnimka z požiadaviek ustanovených v odsekoch 8.3.1, 8.4.2, 8.4.3 a 8.4.5 a z hustoty zvierat ustanovenej v prílohe VIII, môžu príslušné úrady členských štátov povoliť výnimky požiadaviek vyššie uvedených odsekov a prílohy VIII na prechodné obdobie, ktoré skončí 31. decembra 2010. Táto výnimka sa môže uplatňovať iba na hospodárstva s produkciou hospodárskych zvierat v existujúcich budovách, ktoré boli postavené najneskôr 24. augusta 1999 a vtedy, ak takéto budovy pre hospodárske zvieratá sú v súlade s vnútroštátnymi pravidlami týkajúcimi ekologickej živočíšnej výroby, ktoré boli v platnosti pred vyššie uvedeným dátumom alebo v prípade, že neexistujú, v súlade so súkromnými normami, ktoré schvaľujú a uznávajú členské štáty.

8.5.2. Prevádzkovatelia, ktorí požívajú výhody z tejto výnimky, predložia kontrolnému úradu alebo orgánu plán obsahujúci opatrenia, ktoré zabezpečia po skončení výnimky zhodu s ustanoveniami tohto nariadenia.

8.5.3. Najneskôr 31. decembra 2006 predloží Komisia správu o vykonávaní ustanovení odseku 8.5.1.

C. VČELÁRSTVO A VČELÁRSKE VÝROBKY

1. Všeobecné zásady

1.1. Včelárstvo je dôležitou činnosťou, ktorá prispieva k ochrane životného prostredia a poľnohospodárskej a lesníckej výroby prostredníctvom opeľovacej činnosti včiel.

1.2. Kvalifikácia včelárskych výrobkov ako výrobkov pochádzajúcich z ekologického spôsobu výroby úzko súvisí tak s priebehom ošetrovania úľov, ako aj s kvalitou životného prostredia. Táto kvalifikácia taktiež závisí od podmienok vyberania medu, spracovania a skladovania včelárskych výrobkov.

1.3. V prípade, že prevádzkovateľ prevádzkuje niekoľko včelárskych jednotiek v rovnakej oblasti, musia byť všetky jednotky v súlade s požiadavkami tohto nariadenia. Ako výnimka z tejto zásady môže prevádzkovateľ prevádzkovať jednotky, ktoré nie sú v súlade s týmto nariadením, a to za predpokladu, že všetky požiadavky tohto nariadenia sú splnené s výnimkou ustanovenia uvedeného v odseku 4.2 o umiestnení včelínov. V takomto prípade sa výrobok nemôže predávať s označením odvolávajúcim sa na ekologickú výrobnú metódu.

2. Obdobie konverzie

2.1. Včelárske výrobky sa môžu predávať s údajmi odvolávajúcimi sa na ekologickú výrobnú metódu iba vtedy, keď sú ustanovenia uvedené v tom